**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu Telesná a športová výchova**

**Názov predmetu:**

**Časový rozsah výučby:**

I. ročník: 2 hodina/týždeň (ročne 66 hodín)

II. ročník: 2 hodina/týždeň (ročne 66 hodín)

III. ročník: 2 hodina/týždeň (ročne 66 hodín)

IV. ročník: 2 hodina/týždeň (ročne 66 hodín)

**Názov Štátneho vzdelávacieho programu:** Štátny vzdelávací program – ISCED 1 zo dňa 30.6.2008 a inovovaný ŠVP zo dňa 6.2.2015

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** primárny/nižší

**Vyučovací jazyk:** maďarský

**Charakteristika vyučovacieho predmetu**

Zameranie telesnej a športovej výchovy v primárnej edukácii je dominantne na telesné, funkčné a pohybové zdokonaľovanie, čím sa prispieva k upevňovaniu zdravia, zdravotne orientovanej zdatnosti a pohybovej výkonnosti. Telesná výchova poskytuje elementárne teoretické a praktické vzdelanie z oblasti pohybu a športu, významne prispieva k psychickému, sociálnemu a morálnemu vývinu žiakov, prispieva k formovaniu kladného vzťahu k pohybovej aktivite a plní aj významnú kompenzačnú funkciu v procese edukácie.

Svojím zameraním má telesná výchova výnimočné a špecifické postavenie v rámci vzdelávania žiakov mladšieho školského veku. Využíva predovšetkým široké spektrum pohybových prostriedkov, ktoré prispievajú k celkovému vývinu osobnosti s akcentom na hrubú i jemnú motoriku. Prostredníctvom pohybu - pohybových cvičení, hier a súťaží pozitívne ovplyvňuje zdravotný stav žiakov.

**Tematické celky predmetu Telesná a športová výchova**

**I. ročník: 66 hodín**

1. Základné lokomócie a nelokomočné pohybové zručnosti 17 hod.
2. Manipulačné, pohybové a prípravné športové hry. 17 hod.
3. Hudobno-pohybové a tanečné činnosti 17 hod.
4. Psychomotorické a zdravotne orientované cvičenia a hry 10hod.
5. Aktivity v prírode a sezónne pohybové činnosti 5 hod.

**II. ročník: 66 hodín**

1. Základné lokomócie a nelokomočné pohybové zručnosti-20 hod.
2. Manipulačné, pohybové a prípravné športové hry-20 hod.
3. Kreatívne a estetické pohybové činnosti-10 hod.
4. Psychomotorické cvičenia a hry-10 hod.
5. Aktivity v prírode a sezónne pohybové činnosti-6 hod.

**III. ročník: 66 hodín**

1. Základné lokomócie a nelokomočné pohybové zručnosti-21 hod.
2. Manipulačné, pohybové a prípravné športové hry-20 hod.
3. Kreatívne a estetické pohybové činnosti-10 hod.
4. Psychomotorické cvičenia a hry-10 hod.
5. Aktivity v prírode a sezónne pohybové činnosti-5 hod.

**IV. ročník: 66 hodín**

1. Základné lokomócie a nelokomočné pohybové zručnosti-21 hod
2. Manipulačné, pohybové a prípravné športové hry-20 hod
3. Kreatívne a estetické pohybové činnosti-10 hod
4. Psychomotorické cvičenia a hry-10 hod
5. Aktivity v prírode a sezónne pohybové činnosti-5 hod

**Ciele vyučovacieho predmetu**

Ciele telesnej a športovej výchovy v primárnej edukácii vychádzajú zo všeobecných cieľov vzdelávacej oblasti „Zdravie a pohyb“ platných pre celú školskú telesnú výchovu a zároveň postupné plnenie cieľov primárnej edukácie prispieva k naplneniu týchto všeobecných cieľov.

***Všeobecné ciele vzdelávacej oblasti sú:***

* + stimulovať reč a myslenie počas telovýchovných činností,
  + podporovať procesy sebapoznávania a sebakontroly pri aktívnej pohybovej činnosti,
  + podporovať aktivitu, fantáziu a kreativitu žiakov pri pohybových aktivitách,
  + formovať pozitívny vzťah k telesnej výchove, pohybovým aktivitám, športu,
  + kultivovať pohybový prejav s akcentom na správne držanie tela,
  + vytvárať podmienky pre optimálny rozvoj zdravotne orientovanej zdatnosti,
  + podporovať získavanie poznatkov o otázkach vplyvu pohybu na zdravie,
  + uplatňovať zásady hygieny a bezpečnosti pri pohybovej činnosti.

**Výchovné a vzdelávacie stratégie**

***Hlavným cieľom telesnej a športovej výchovy*** v primárnej edukácii je pozitívna stimulácia vývinu kultúrne gramotnej osobnosti prostredníctvom pohybu s akcentom na zdravotne orientovanú zdatnosť a radostné prežívanie pohybovej činnosti.

**Stratégie vyučovania**

***Kompetencie absolventa primárneho vzdelávania z telesnej výchovy sú:***

* + má vytvorený základný pojmový aparát na veku primeranej úrovni prostredníctvom poznatkov z realizovaných pohybových aktivít, aktuálnych skúseností a športových záujmov,
  + dokáže v pohybových činnostiach uplatňovať princípy fair - play, je tolerantný k súperom pri súťažiach, vie kooperovať v skupine, akceptuje práva a povinnosti účastníkov hry, súťaže a svojim správaním prispieva k nerušenému priebehu športovej akcie,
  + má osvojené elementárne vedomosti a zručnosti z telesnej výchovy, vie ich aplikovať a tvorivo rozpracovať v pohybových aktivitách v škole i vo voľnom čase,
  + má na veku primeranej úrovni rozvinuté pohybové schopnosti, ktoré vytvárajú predpoklad pre optimálnu zdravotne orientovanú zdatnosť,
  + dokáže v každodennom živote uplatňovať zásady hygieny, bezpečnosti a ochrany vlastného zdravia,
  + pozná a uvedomuje si význam pohybu pre zdravie a dokáže svoje zdravie upevňovať prostredníctvom každodenného pohybu.

**Prierezové témy:**

Pri tvorbe tematicko – výchovno vzdelávacích plánov do obsahu predmetu sú implementované jednotlivé prierezové témy podľa odporúčania ISCED1:

* Osobnostný a sociálny rozvoj
* Regionálna výchova a tradičná ľudová kultúra
* Dopravná výchova - výchova k bezpečnosti v cestnej premávke
* Enviromentálna výchova

| **Tematický celok** | **Stratégie výučby – metódy** | **Stratégie výučby – formy práce** |
| --- | --- | --- |
| **I-IV/1.** Základné lokomócie a nelokomočné pohybové zručnosti | prakticko-aplikačné metódy  priama skúsenosť so znejúcou hudbou | frontálne vyučovanie  práca s doplnkovou literatúrou a internetom |
| **I-IV/2.** Manipulačné, pohybové a prípravné športové hry | výklad  rozprávanie  rozhovor  prakticko-aplikačné metódy  priama skúsenosť so znejúcou hudbou | frontálne vyučovanie  práca s doplnkovou literatúrou a internetom  demonštrácia názorných pomôcok |
| **I./3.** Hudobno-pohybové a tanečné činnosti  **II-IV/3.** Kreatívne a estetické pohybové činnosti | výklad  rozprávanie  rozhovor  demonštračná metóda  participatívne metódy ( dialóg, diskusia, situačné a inscenačné metódy)  kognitívne (výklad), rozprávanie | frontálne vyučovanie  práca s doplnkovou literatúrou a internetom  demonštrácia názorných pomôcok |
| **I./4** Psychomotorické a zdravotne orientované cvičenia a hry  **II-IV/4.** Psychomotorické cvičenia a hry | výklad  rozprávanie  rozhovor  demonštračná metóda  prakticko-aplikačné metódy  priama skúsenosť so znejúcou hudbou  projektové metódy  skupinová práca  získavanie informácií | frontálne vyučovanie  práca s doplnkovou literatúrou a internetom  demonštrácia názorných pomôcok  práca vo dvojiciach |
| **I-IV/5.** Aktivity v prírode a sezónne pohybové činnosti | participatívne metódy ( dialóg, diskusia, situačné a inscenačné metódy)  kognitívne (výklad), rozprávanie  rozhovor  demonštračná metóda  priama skúsenosť so znejúcou hudbou, imitačná metóda | frontálne vyučovanie  skupinové vyučovanie  aktivizujúce formy práce  tvorba projektu |

**Učebné zdroje**

| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| --- | --- | --- | --- | --- |
| **I-IV/1-4.** |  | DVD prehrávač,  spätný projektor, CD prehrávač | Lopty, činky, lano, tyč, žinenka, bradlá, lavička, rebriny, medicinbaly, kôň, koza, odrazový mostík, švihadlo | Internet,  Encyklopédie |

**Hodnotenie a klasifikácia**

Žiak bude hodnotený priebežne, a sumárne na konci jednotlivých polrokov nasledovne:

1. ročníku slovným hodnotením

2. - 4. ročníku: - známkou

Pri hodnotení predmetu vychádzame s Metodického pokynu č. 7/2009-R z 28. apríla 2009 na hodnotenie žiakov základnej školy.

Hodnotenie žiaka musí byť komplexné, založené na princípe individuálneho prístupu k osobnosti. Hlavným kritériom hodnotenia má byť individuálne zlepšenie v pohybových zručnostiach, vedomostiach, psychomotorických schopnostiach, v snahe o lepšie výkony, ale i angažovanosť v telesnej výchove. Z týchto okolností prevládajúcim znakom v smere k žiakovi by malo byť pozitívne hodnotenie, ale v smere k rodičom odbornejšie, komplexnejšie, objektívnejšie, ale z hľadiska pozitívneho smerovania pôsobenia rodiča na dieťa i konštruktívnejšie hodnotenie.