**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu Etická výchova**

**Názov predmetu:** Etická výchova

**Časový rozsah výučby:**

I. - IV. ročník: 1 hodina/týždeň (ročne 33 hodín)

**Názov Štátneho vzdelávacieho programu:**   
Štátny vzdelávací program – ISCED 1 zo dňa 30.6.2008, I. upravená verzia máj 2010

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** primárny

**Vyučovací jazyk:** maďarský

**Charakteristika vyučovacieho predmetu**

Poslaním povinne voliteľného predmetu etická výchova je vychovávať osobnosť s vlastnou identitou a hodnotovou orientáciou, v ktorej úcta k človeku a k prírode, spolupráca, prosociálnosť a národné hodnoty zaujímajú významné miesto. Pri plnení tohto cieľa sa neuspokojuje iba s poskytovaním informácií o morálnych zásadách, ale zážitkovým učením účinne podporuje pochopenie a interiorizáciu (zvnútornenie) mravných noriem a napomáha osvojeniu správania sa, ktoré je s nimi v súlade. Pripravuje mladých ľudí pre život v tom zmysle, aby raz ako dospelí prispeli k vytváraniu harmonických a stabilných vzťahov v rodine, na pracovisku, medzi spoločenskými skupinami, v národe a medzi národmi.

**Hlavným zámerom predmetu Etická výchova je:**

Etická výchova sa  prvom rade zameriava na výchovu k prosociálnosti, ktorá sa odráža v morálnych postojoch a v regulácii správania žiakov. Pre etickú výchovu je primárny rozvoj etických postojov a prosociálneho správania. Jej súčasťou je ajrozvoj sociálnych zručností /otvorená komunikácia, empatia, pozitívne hodnotenie iných…/ ako aj podpora mentálnej hygieny, podieľa sa na primárnej prevenciu porúch správania a učenia.

**Tematické celky predmetu Etická výchova (hlavné okruhy vzdelávania):**

**I. ročník - IV. ročník: 33 hodín**

1. Postoje a zručnosti v medziľudských vzťahoch - 4 hodiny

2. Ľudská dôstojnosť a sebaúcta - 3 hodiny

3. Pozitívne hodnotenie iných - 4 hodiny

4. Tvorivosť a iniciatíva - 5 hodín

5. Vyjadrovanie citov - 3 hodiny

6. Vcítenie sa do prežívania iných, empatia - 3 hodiny

7. Pomoc, darovanie, delenie sa, práva dieťaťa- 3 hodiny

8. Reálne a zobrazené vzory - 3 hodiny

9. Naša rodina, trieda, škola, región, vlasť - 4 hodiny

**Ciele vyučovacieho predmetu**

* viesť žiakov k sebaúcte, k autonómnemu cíteniu a mysleniu
* naučiť žiakov hodnotiť, zaujímať stanoviská, rozlišovať dobro od zla
* naučiť ich spoznať prvky efektívnej komunikácie, dôvody a prvky prosociálneho správania primerané veku
* umožniť žiakom spoznať zásady dobrých medziľudských vzťahov
* umožniť žiakom, aby sa v nich zvnútorňovali prosociálne hodnoty, postoje a sociálne norm,
* podporovať u žiakov rozvoj sociálnych zručností
* formovať spolupracujúce spoločenstvo žiakov

**Výchovné a vzdelávacie stratégie**

* Vytvárať prosociálne spoločenstvo detí.
* Osvojovať si sociálne zručnosti potrebné v sociálnych kontaktoch s inými ľuďmi.
* Rozvíjať a posilňovať komunikačné zručnosti – učiť sa vyjadrovať city.
* Prežívať radosť z napĺňania potreby byť akceptovaný inými a mať rád iných.
* Poznávať svoje práva a povinnosti.
* Napomáhať zvnútorňovaniu prosociálnych hodnôt a postojov
* Učiť sa efektívne komunikovať s rovesníkmi.
* Nadobúdať sociálne zručnosti – asertivitu, empatiu

Úlohou predmetu je rozvíjať **kľúčové kompetencie**:

Vedieť komunikovať verbálne a neverbálne, naučiť sa aktívne počúvať.

Naučiť sa spoznávať svoje silné aj slabé stránky, vytvoriť základy sebaúcty a dôstojnosti ľudskej osoby.

Pozitívne prijať a hodnotiť iných, pozitívne vnímať a reálne hodnotiť situácie a udalosti.

Vytvoriť predpoklady na rozvoj tvorivosti v medziľudských vzťahoch, vrátane riešenia problémov.

Naučiť sa rozpoznať, identifikovať, usmerňovať a vyjadrovať svoje city.

Naučiť sa byť empatický – na primeranej úrovni pochopiť práve prežívané myšlienky a city iného.

Utvárať základy asertivity, osvojovať si nenásilné riešenie konfliktov ( Čo nechceš, aby robili tebe, nerob ani ty im. )

Osvojovať si zmysel hodnoty modelu prosociálneho správania.

Utvárať schopnosť nezištne pomáhať iným a mať vnútorné uspokojenie z tejto činnosti.

**Stratégie vyučovania**

| **Tematický celok** | **Stratégie výučby – metódy** | **Stratégie výučby – formy práce** |
| --- | --- | --- |
| **1.Postoje a zručnosti v medziľudských vzťahoch - 4 hodiny** | Zážitkové vyučovanie – interaktívne metódy (hry, cvičenia, modelové situácie) | Skupinova práca, práca vo dvojiciach |
| **2. Ľudská dôstojnosť a sebaúcta - 3 hodiny** | Zážitkové vyučovanie – interaktívne metódy (hry, cvičenia, modelové situácie) | Skupinova práca, práca vo dvojiciach |
| **3. Pozitívne hodnotenie iných - 4 hodiny** | Zážitková metóda, anketová metóda, dialógy | Beseda, rozhovor, individuálna práca |
| **4. Tvorivosť a iniciatíva - 5 hodín** | Zážitková metóda, scénky, hranie rolí | Skupinova práca, práca vo dvojiciach |
| **5. Vyjadrovanie citov - 3 hodiny** | Zážitková metóda, scénky, hranie rolí | Skupinova práca, práca vo dvojiciach, rozhovor |
| **6. Vcítenie sa do prežívania iných, empatia - 3 hodiny** | Zážitková metóda, dialógy, diskusia | Rozhovor, skupinova práca |
| **7. Pomoc, darovanie, delenie sa, práva dieťaťa - 3 hodiny** | Zážitkové vyučovanie – interaktívne metódy (hry, cvičenia, modelové situácie) | Skupinova práca, práca vo dvojiciach |
| **8. Reálne a zobrazené vzory - 3 hodiny** | Zážitkové vyučovanie – interaktívne metódy (hry, cvičenia, modelové situácie) | Skupinova práca, práca vo dvojiciach |
| **9. Naša rodina, trieda, škola, región, vlasť - 4 hodiny** | Diskusia, anketové metódy, zážitkové vyučovanie | Rozhovor, skupinova práca, individuálna práca |

**Učebné zdroje**

| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| --- | --- | --- | --- | --- |
| **1.Postoje a zručnosti v medziľudských vzťahoch** | Ivanová, E. – Kopinová, Ľ.- M. Otottová: Etikai nevelés 1., 2., 3., 4.Lencz, L. – Križová,O. : Metodický materiál k predmetu etická výchova, Lencz, L.: Metódy etickej výchovy. | DVD, CD prehrávač | DVD, CD, obrázky | Internet,  Umelecká literatúra, televízne vysielanie, knižnica |
| **2. Ľudská dôstojnosť a sebaúcta** |
| **3. Pozitívne hodnotenie iných** |
| **4. Tvorivosť a iniciatíva** |
| **5. Vyjadrovanie citov** |
| **6. Vcítenie sa do prežívania iných, empatia** |
| **7. Pomoc, darovanie, delenie sa** |
| **8. Reálne a zobrazené vzory** |
| **9. Naša rodina, trieda, škola, región, vlasť** |

**Hodnotenie a klasifikácia**

Na hodine etickej výchovy žiaci sú hodnotí slovne.

Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.

**Obsah vzdelávania (učivo)**

Príloha č.1: Obsah vzdelávania

Príloha č.2: Časovo – tematický plán