**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu .........Dejepis.............**

**Názov predmetu:** Ekoturizmus a tvorba projektu

**Časový rozsah výučby**

III., IV. ročník: 2 hodiny/týždeň (ročne 66 hodín)

**Názov Školského vzdelávacieho programu: ŠkVP** Schválilo ministerstvo školstva, vedy, výskum a športu Slovenskej republiky dňa 20. marca 2015 pod číslom 2015 – 7846/10840:1-10B0 ako súčasť Štátneho vzdelávacieho programu pre gymnázia s platnosťou od 1. septembra 2015

**Stupeň vzdelania:** ISCED 3A – Vyššie sekundárne vzdelávanie

**Vyučovací jazyk:** maďarský

**Charakteristika vyučovacieho predmetu**

Učebný predmet projektu je voliteľným predmetom v bloku geografia-dejepis.

Ekoturizmus a tvorba projektu sú neodmysliteľnou súčasťou výučby dejiny. Z pohľadu kultúrnych ekosystémových služieb majú prírodné ekosystémy významnú hodnotu pre ľudí. Sú to miesta, ktoré sú využívané predovšetkým v rámci voľného času. V spojení s estetikou krajiny poskytuje viacero príležitostí pre rekreačné aktivity: **prechádzky, turistika, kempovanie, rybárčenie, kúpanie, pozorovaní rastlín a zvierat** …

Oblasť rekreácie a ekoturizmu spadá do odvetvia cestovného ruchu. **Cieľom týchto aktivít je odpočinok, poznávanie, zdravie, zábava, kultúrne alebo športové vyžitie.** V posledných rokoch sa vyprofiloval pojem “ekoturistika” resp. “ekoturizmus”. Považuje sa udržateľnú formu turistiky, založenú na prírodnom bohatstve, ktorá je primárne zameraná na zážitky a štúdium prírody. Spája sa s minimálnou produkciou odpadu, s takmer žiadnou spotrebou. Ekoturizmus stojí na **3 pilieroch: miestna komunita + biologická diverzita + turistika**. V praxi to znamená cestovanie do prírody, ktoré chráni životné prostredie a zlepšuje prosperitu miestnych ľudí.

Téma Tvorba projektu rozvíja a zdokonaľuje prezentačné zručnosti žiakov tak, aby vedeli komunikovať, aby vedeli svoje tvrdenia zdôvodniť vytvoriť relevantné argumenty a ich použiť. Žiak sa má naučiť kriticky myslieť, aby vedel informácie získané v predmete vyselektovať, použiť ich a v konečnom dôsledku pracovať s nimi samostatne. Žiak sa má naučiť riešiť problémy. Má spoznať svoje schopnosti pri aplikácii získaných informácií na konkrétne riešenia danej problematiky, prezentovať sa prostredníctvom vlastnej práce, projektu a vedieť pracovať v skupine. Žiak sa má počas vypracovania svojho projektu naučiť samostatne si zorganizovať svoju prácu i svoj prípadný tím, dodržiavať zvolený harmonogram práce, vyhľadávať zdroje informácií, získať potrebné informácie, spracovávať ich, vyselektovať a aplikovať pri hľadaní riešenia a nakoniec prezentovať seba a svoj tím prostredníctvom dosiahnutých výsledkov. Tvorba projektu má žiaka priviesť k problémovému, hypotetickému mysleniu, aby nebol len pasívnym príjemcom informácií, ale aby ich podrobil kritike a naučil sa vyhľadávať problémy, ktoré treba riešiť, lebo len tak môže rásť, smerovať k pokroku. Témy rozvíjajú kompetencie žiaka pri písomnom i verbálnom prezentovaní svojej práce, pričom ho nútia používať informačné a komunikačné technológie.

**Cieľe ekoturizmu:**

1. rozpoznať a vysvetliť pojem krajina, prostredie okolo nás, funkciu krajiny, štruktúry krajiny
2. charakterizovať rozvoj jednotlivých odvetví
3. určiť funkcie krajiny
4. charakterizovať dlhodobé pôsobenie prírodných, socio – ekonomických, kultúrnospoločenských a politických faktorov na pôvodnú krajinu
5. vysvetliť pojem cestovný ruch, charakterizovať organizácie cestovného ruchu
6. charakterizovať ekonomický význam cestovného ruchu
7. vývoj cestovného ruchu
8. charakterizovať formy a typy cestovného ruchu
9. charakterizovať vplyv človeka a životné prostredie
10. charakterizovať turizmus a jednotlivé odvetvia
11. rozpoznať dôležitosť vplyvu sezónnosti na ekonomický vývoj krajiny
12. charakterizovať ponuky pobytov
13. charakterizovať zviditeľnenie ponukov

**Cieľe tvorby projektov a prezentačných zručností:**

1. vedieť čo je projekt, čo je myšlienkou projektu, z akých častí sa skladá projekt, poznať kľúčové kritériá pri príprave projektov
2. získať rôzne typy informácií, zhromažďovať, triediť a selektovať ich
3. identifikovať, pomenovať a popísať problém, podstatu javu
4. na základe získaných informácií vytvoriť jednoduché uzávery
5. na základe stanovených kritérií posúdiť rôzne riešenia a ich kvalitu
6. kultivovane prezentovať svoje výsledky, produkty, názory
7. prijímať kompromis alebo stanovisko inej strany
8. podstatu argumentu, jeho funkciu použiť na obhájenie vlastného postoja
9. jednoducho argumentovať
10. využiť rôzne typy argumentácií
11. vybrať si a použiť vhodnú formálnu štruktúru na prezentáciu výsledkov svojej práce
12. plánovať, organizovať, riadiť a viesť svoju prácu, tím a seba samého

**Výchovné a vzdelávacie stratégie**

Vo vyučovaní predmetu sa všetky aktivity odvíjajú od hlavného cieľa – spoznať krajinu, prostredie okolo nás, cestovný ruch. Žiaci majú po skončení štúdia tohto učebného predmetu dokázať aplikovať a hodnotiť informácie o krajine, životného prostredia, čo znamená informácie získané z máp, literatúry, médií, osobných skúseností z našej krajiny alebo z iných oblastí sveta.

Výsledkom bude, že žiaci dokážu rozpoznať možnosti a spôsoby uplatnenia informácií o krajine a cestovnom ruchu v bežnom živote.

Orientovať sa v aktuálnych situáciách vo svete a na Slovensku. Hodnotiť javy a fakty (vzniknuté v prírode alebo zapríčinené človekom). Žiaci si osvoja cieľe projektov, myšlienku projektu, kľúčové kritéria pri príprave projektov, pracovať v skupine a samostatne, získať informácie, spracovať ich, odprezentovať svoju prácu.

**Finančná gramotnosť**

- žiak vie posúdiť význam boja proti korupcii, ochrany proti praniu špinavých peňazí a ochrany finančných záujmov EÚ

- prijíme finančné rozhodnutia zvažovaním alternatív a dôsledkov

- posúdi význam boja proti korupcii, ochrany proti praniu špinavých peňazí a ochrany finančných záujmov EÚ

- identifikuje trestné činy, klasifikované ako korupcia /prijímanie úplatku, podplácanie, nepriama korupcia /, ako podvody, týkajúce sa ochrany finančných záujmov EÚ a ako pranie špinavých peňazí

- opísať postup oznámenia korupcie

- prijíma finančné rozhodnutia zvažovaním alternatív a dôsledkov

- analyzuje vplyv inflácie na hodnotu peňazí

- porozumie a orientuje sa v zabezpečovaní životných potrieb jednotlivca a rodiny

- vyhodnotí vzťah práce a osobného príjmu

- identifikuje zdroje osobných príjmov

- pozná a harmonizuje osobné, rodinné, spoločenské potreby

- vysvetlí pojem mzda, rozlíši nominálnu a reálnu mzdu

- vysvetlí vplyv inflácie na príjem

- vysvetlí daňový a odvodový systém

- rozlíši cenu práce a hrubú mzdu

- zhodnotiť spôsoby, ako sa vyhnúť problémom so zadlžením alebo ako ich zvládnuť

- uvedie príklady legálnych a nelegálnych postupov pri vymáhaní dlhov

- zhodnotí investičné alternatívy

- vysvetlí rozdiel medzi sporením a investovaním

- vysvetlí, akým spôsobom investovanie zhodnocuje majetok a pomáha pri plnení finančných cieľov

- vysvetlí, ako inflácia ovplyvňuje výnosy z investicií

**Stratégie vyučovania**

V záujme zvýšenia efektívnosti učebného procesu vo väčšej miere uplatňujeme prácu s komunikačnými schopnosťami - vyjadrovať sa výstižne a kultivovane v písomnom a ústnom prejave, diskusiu, obhajoba svojho názoru, argumentácia, podpora vlastného učenia, rozvíjame kompetencie na riešenie problémov, kompetencie personálne a sociálne, besedu, didaktické hry, experimentálne hry.

|  |  |  |
| --- | --- | --- |
| **Tematický celok** | **Stratégie výučby -metódy** | **Stratégie výučby – formy práce** |
| 1. **Vymedzenie problematiky a definícia základných pojmov** | Prakticko-aplikačné metódy  Výklad  Rozprávanie  Práca s odbornou literatúrou | Frontálne vyučovanie  Práca s doplnkovou literatúrou a internetom  Individuálna práca  Frontálne vyučovanie, skupinová práca |
| 1. **Cestovný ruch** | Prakticko-aplikačné metódy  Výklad  Rozprávanie  Práca s odbornou literatúrou | Frontálne vyučovanie  Práca s doplnkovou literatúrou a internetom  Individuálna práca  Frontálne vyučovanie, skupinová práca |
| 1. **Životné prostredie a turizmus** | Prakticko-aplikačné metódy  Výklad  Rozprávanie  Práca s odbornou literatúrou | Frontálne vyučovanie  Práca s doplnkovou literatúrou a internetom  Individuálna práca  Frontálne vyučovanie, skupinová práca |
| 1. **Vplyv sezónnosti a ponuky pobytov** | Prakticko-aplikačné metódy  Výklad  Rozprávanie  Práca s odbornou literatúrou | Frontálne vyučovanie  Práca s doplnkovou literatúrou a internetom  Individuálna práca  Frontálne vyučovanie, skupinová práca |
| 1. **Tvorba projektu – myšlienka , časti projektu, kritéria pri príprave projektov** | Práca s odbornou literatúrou  Rozprávanie  Diskusia | Frontálne vyučovanie  Skupinová práca  Individuálna práca |
| 1. **Prezentácia projektu** | Rozprávanie  Prednáška  Diskusia | Skupinová práca  Individuálna práca |

**Hodnotenie a klasifikácia**

Hodnotenie žiakov ako nevyhnutná súčasť výchovno-vzdelávacieho procesu má motivačnú, informatívnu, komparatívnu a korekčnú funkciu. Hodnotenie sa považuje za akt objektívnej spätnej väzby, motivačný a výchovný prostriedok, ako aj prostriedok pozitívneho podporovania zdravého seba obrazu žiaka. Na hodnotenie žiakových výsledkov sa odporúča využívať: · Ústne skúšanie: odpoveď · Písomné skúšanie: tematické testy · Praktické skúšanie: práca s mapou, orientácia na mape. · Projekt: každý žiak vypracuje 2 projekty za školský rok (vo forme prezentácie, referátu, plagátu a pod.) V 1. polroku si žiaci spravia skupinový projekt na zadanú tému, v 2. polroku individuálny projekt na vybratú tému.

.

Kladie sa dôraz nielen na prezentovanie osvojených poznatkov, ale aj na ich aplikáciu v praktických súvislostiach

Žiak bude hodnotený priebežne i sumárne na konci jednotlivých polrokov.

Klasifikácia žiaka sa uskutočňuje v súlade s platnými metodickými pokynmi na hodnotenie a klasifikáciu žiakov stredných škôl. Cieľom je ohodnotiť prepojenie vedomostí so zručnosťami a spôsobilosťami. Hodnotenie žiaka sa vykonáva klasifikáciou podľa Metodického pokynu č.21/2011 na hodnotenie žiakov strednej školy. Hodnotiť sa bude známkou. Výsledky klasifikácie sa vyjadria piatimi stupňami: 1 – výborný, 2 – chválitebný, 3 – dobrý, 4 – dostatočný, 5 - nedostatočný.

**Písomné práce budú hodnotené podľa stupnice:**

100 % - 90 % - 1

89 % - 75 % - 2

74 % - 60 % - 3

59 %- 40 % - 4

39 - 0% - 5