**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu anglický jazyk**

**Názov predmetu:** Anglický jazyk

**Časový rozsah výučby:**

II.ročník: 1 hodina/týždeň (ročne 33 hodín)

III.ročník: 2 hodiny/týždeň (ročne 66 hodín)

IV. ročník: 2 hodiny/týždeň (ročne 66 hodín)

**Názov Štátneho vzdelávacieho programu:**   
Štátny vzdelávací program – ISCED 1 zo dňa 1.9.2011. a ISCED 1 zo dňa 6.2.2015

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** primárny

**Vyučovací jazyk:** maďarský

**Charakteristika predmetu**

Politickými a spoločenskými zmenami, intenzívnym rozvojom médií sa náš svet stále zmenšuje. Sústavne sme konfrontovaní rozmanitosťou osobitostí iných krajín, iných kultúr a jazykov. Vyučovanie cudzích jazykov, interkultúrne učenie sa je neodmysliteľnou súčasťou školského života.

V posledných rokoch je jedným z ťažísk v našom školstve práve vyučovanie cudzích jazykov a záujem zo strany žiakov, či rodičov o štúdium cudzích jazykov neustále rastie. Nielen rodičia, ale aj celospoločenský vývin, otvorenie našej krajiny do Európy a jej štruktúr si žiada dobré ovládanie cudzích jazykov, dobré vedomosti a komunikatívne zručnosti. Jednou z možností, ako čeliť týmto požiadavkám, je skorý začiatok vyučovania cudzích jazykov.

**Hlavné ciele predmetu**

Skorý začiatok vyučovania anglického jazyka

* má vzbudiť záujem o jazyk a kultúru
* má sprostredkovať základné vedomosti v anglickom jazyku
* má umožniť dieťaťu dorozumievať sa v inom jazyku ako vo vlastnom
* má byť prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti
* má umožniť dieťaťu lepšie poznanie sveta a tým podporovať jeho sebavedomie

**Kompetencie**

Všeobecné kompetencie

Všeobecné kompetencie sú tie, ktoré nie sú charakteristické pre jazyk. Zahŕňajú široké spektrum zručností, ktoré sa týkajú napríklad sebauvedomenia, procesu učenia sa a pod., a sú nevyhnutné pre rôzne činnosti, vrátane jazykových činností.

Žiak na úrovni A1.1+ si rozvíja všeobecné kompetencie tak, aby dokázal:

* osvojiť si efektívne stratégie učenia, ktoré vedú k pochopeniu potreby vzdelávania sa v cudzom jazyku,
* sústrediť sa na prijímanie informácií,
* používať získané vedomosti a spôsobilosti.

Komunikačné jazykové kompetencie

Komunikačné jazykové kompetencie umožňujú žiakom konať s použitím konkrétnych jazykových prostriedkov.

Žiak, ktorý dosiahne úroveň A 1.1+ :

* používa známe každodenné výrazy, najzákladnejšie slovné spojenia a jednoduché vety a rozumie im,
* dokáže predstaviť seba a iných,
* dokáže porozumieť jednoduchým otázkam a odpovedať na ne,
* dokáže jednoducho opísať seba, svoju rodinu a kamarátov,
* dokáže sa dohovoriť jednoduchým spôsobom s využívaním prevažne verbálnych, ale

aj neverbálnych komunikačných prostriedkov v kontexte každodennej komunikácie a vyjadrenia svojich osobných záujmov.

Jazyková kompetencia

Žiak na úrovni A 1.1+:

* používa iba najzákladnejší rozsah jednoduchých slov a výrazov týkajúcich sa jeho osoby a záujmov,
* má základný repertoár slovnej zásoby: izolovaných slov a slovných spojení,
* ovláda výslovnosť obmedzeného repertoáru naučenej slovnej zásoby,
* dokáže odpísať známe slová, krátke slovné spojenia a vety,
* dokáže vyhláskovať svoje meno, adresu.

Sociolingválna kompetencia

Žiak na úrovni A 1.1 + dokáže:

* nadviazať základnú spoločenskú komunikáciu,
* pozdraviť sa a rozlúčiť sa, predstaviť sa a poďakovať sa, atď.

Pragmatická kompetencia

Žiak na úrovni A 1.1+ dokáže:

* spájať písmená,
* spájať slová pomocou spojovacích výrazov, napr. „a“, „alebo”.

**Obsah vzdelávania anglického jazyka**

Obsah skorého vyučovania anglického jazyka vychádza zo záujmu dieťaťa, z detského sveta a z reálií krajiny. V začiatočnej fáze skorého vyučovania anglického jazyka hrajú dôležitú úlohu parajazykové (rytmus, intonácia) a neverbálne (mimika, gestikulácia) prostriedky. V prvom rade má dieťa jazyk zažiť a použiť v komunikácii s partnerom. Pritom majú u začiatočníkov prednosť počúvanie a hovorenie. Čítanie a písanie sa pridávajú postupne podľa

schopnosti detí a v rámci kontextu. Pri používaní jazyka sa dieťa oboznámi so štruktúrami jazyka hravou formou. Ich systematizácia vo forme gramatickej progresie ostáva však obsahom neskoršieho vyučovania.

**Prierezové témy**

**Osobnostný a sociálny rozvoj**

Táto prierezová téma rozvíja ľudský potenciál žiakov, poskytuje im základy pre plnohodnotný a zodpovedný život. Znamená nielen vzdelanostný rozvoj žiakov, ale aj rozvíjanie osobnostných a sociálnych spôsobilostí.

Rozvíjajúce ciele:

* + rozvíjať u žiakov sebareflexiu (schopnosť rozmýšľať o sebe), sebapoznávanie, sebaúctu, sebadôveru a tým spojené prevzatie zodpovednosti za svoje konanie, osobný život a sebavzdelávanie
  + naučiť žiakov uplatňovať svoje práva, ale aj rešpektovať názory, potreby a práva ostatných, podporovať prevenciu sociálno-patologických javov (šikanovanie, agresivita, užívanie návykových látok)
  + pomáhať žiakom získavať a udržať si osobnú integritu
  + pestovať kvalitné medziľudské vzťahy
  + rozvíjať sociálne zručnosti potrebné pre život a spoluprácu

**Environmentálna výchova**

Environmentálna výchova vedie jednotlivca k pochopeniu komplexnosti a zložitosti vzťahov človeka a životného prostredia, t.j. k pochopeniu nutnosti postupného prechodu k udržateľnému rozvoju spoločnosti a k poznaniu významu zodpovednosti každého jednotlivca. Umožňuje sledovať auvedomovať si dynamicky sa vyvíjajúce vzťahy medzi človekom a prostredím.

**Mediálna výchova**

Táto prierezová téma má umožniť žiakom, aby si osvojili stratégie kompetentného zaobchádzania s rôznymi druhmi médií a ich produktmi a súčasne má rozvinúť u žiakov mediálnu kompetenciu – t. j. zmysluplne, kriticky a selektívne využívať médiá a ich produkty, čo má viesť žiakov k lepšiemu chápaniu pravidiel fungovania mediálneho sveta. Žiaci sa majú v mediálnom svete lepšie orientovať, vhodne využívať médiá a ich produkty podľa toho, ako kvalitne plnia svoje funkcie, najmä výchovno-vzdelávaciu.

**Multikultúrna výchova**

Prierezová téma multikultúrna výchova je zaradená do obsahu vzdelávania s ohľadom na slovenské kultúrne prostredie, ktoré je charakteristické spolunažívaním príslušníkov rôzneho etnického, národného, náboženského a kultúrneho pôvodu. Kultúrna rozmanitosť sa v súčasnosti prehlbuje vďaka viacerým trendom ako je globalizácia, migrácia a pod.

Žiaci všetkých vekových kategórií budú čoraz častejšie v osobnom aj verejnom živote vystavení rôznym kultúrnym vplyvom a v čoraz väčšej miere sa budú dostávať do kontaktu s príslušníkmi iných kultúr. Preto je potrebné, aby boli na tieto výzvy pripravení, a aby boli schopní rozoznať, rešpektovať a podporovať rôzne kultúrne ukotvenie vo svojom okolí, čo im má sprostredkovať multikultúrna výchova. Táto prierezová téma rozvíja ľudský potenciál žiakov, poskytuje im základy pre plnohodnotný a zodpovedný život.

**Ochrana života a zdravia**

Ochrana života a zdravia integruje postoje, vedomosti a zručnosti žiakov zamerané na ochranu života a zdravia v mimoriadnych situáciách, tiež pri pobyte a pohybe v prírode.

**Dopravná výchova**

Naučia sa niektoré dopravné prostriedky.

**Tematické celky predmetu anglický jazyk (hlavné okruhy vzdelávania):**

**II. ročník: 33 hodín**

1. Človek a príroda

2. Ľudské telo, starostlivosť o zdravie

3. Odievanie a móda

**III. ročník: 66 hodín**

1. Rodina a spoločnosť

2. Človek a príroda

3. Vzdelávanie

4. Ľudské telo, starostlivosť o zdravie

5. Voľný čas a záľuby

6. Náš domov

**IV. ročník: 66 hodín**

1. Rodina a spoločnosť
2. Voľný čas a záľuby
3. Človek a príroda
4. Uprostred multikultúrnej spoločnosti
5. Náš domov

**Prehľad výskytu komunikačných spôsobilosti v učebnici English World 1,2:**

| 1. Nadviazať kontakt v súlade s komunikačnou situáciou |
| --- |
| 2. Vypočuť si a podať informácie |
| 3. Vybrať si z ponúkaných možností |
| 4. Vyjadriť svoj názor |
| 5. Vyjadriť svoju vôľu |
| 6. Vyjadriť svoju schopnosť |
| 7. Vnímať a prejavovať svoje city |
| 8. Vyjadriť očakávania a reagovať na ne |
| 9. Predstaviť svoje záľuby a svoj vkus |
| 10. Stanoviť, oznámiť a prijať pravidlá alebo povinnosti |
| 11. Reagovať na nesplnenie pravidiel alebo povinností |
| 12. Reagovať na príbeh alebo udalosť |
| 13. Ponúknuť a reagovať na ponuku |
| 14. Reagovať na niečo, čo sa má udiať v budúcnosti |
| 15. Reagovať pri prvom stretnutí |
| 16. Telefonovať |
| 17. Vymieňať si názory, komunikovať s niekým |
| 18. Uistiť sa v rozhovore, že moje slová/môj výklad/môj argument boli pochopené |

**Prierezové témy:**

Pri tvorbe tematicko – výchovno vzdelávacích plánov do obsahu predmetu sú implementované jednotlivé prierezové témy podľa odporúčania ISCED1:

* Multikultúrna výchova
* Osobnostný a sociálny rozvoj
* Regionálna výchova a tradičná ľudová kultúra
* Mediálna výchova
* Dopravná výchova - výchova k bezpečnosti v cestnej premávke

**Stratégie vyučovania**

| **Tematický celok** | **Stratégie výučby – metódy** | **Stratégie výučby – formy práce** |
| --- | --- | --- |
| Človek a príroda  Ľudské telo, starostlivosť o zdravie  Odievanie a móda  Rodina a spoločnosť  Vzdelávanie  Voľný čas a záľuby  Náš domov  Uprostred multikultúrnej spoločnosi | Informačnoreceptívna  -  výklad  Reproduktívna  -  riadený rozhovor  Dialogické metódy  -  sokratovský rozhovor, heuristický rozhovor, beseda, diskusia  Didaktické hry  -  inscenačné, rolové hry, situačné hry, brainstorming (burza nápadov) | Frontálna výučba  Frontálna a individuálna práca žiakov  Skupinová práca žiakov  Práca s knihou  Projekt  Vychádzky  Práca s učebnicou, časopisom a didaktickou technikou |

**Učebné zdroje**

| **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| --- | --- | --- | --- |
| English World 1, 2 – učebnica, pracovný zošit | tabuľa  audio-vizuálna technika  PC,  projektor,  CD prehrávač | obrazový a ilustračný materiál  pracovné listy | internet,  slovníky |

**Hodnotenie a klasifikácia**

Vo výchovno-vzdelávacom procese sa uskutočňuje priebežné a celkové hodnotenie známkou: priebežné hodnotenie sa uskutočňuje pri hodnotení čiastkových výsledkov a prejavov žiaka na vyučovacích hodinách a má hlavne motivačný charakter; učiteľ zohľadňuje vekové a individuálne osobitosti žiaka a prihliada na jeho momentálnu psychickú i fyzickú disponovanosť.

Celkové hodnotenie sa uskutoční na konci prvého a druhého polroka, hodnotí sa úroveň osvojených zručností a kompetencii. Žiak je z predmetu skúšaný ústne, písomne alebo prakticky najmenej dvakrát v polročnom hodnotiacom období. Učiteľ oznamuje žiakovi výsledok každého hodnotenia a posúdi klady a nedostatky hodnotených prejavov a výkonov. Po ústnom skúšaní učiteľ oznámi žiakovi výsledok ihneď. Výsledky hodnotenia písomných a grafických prác a praktických činností oznámi žiakovi a predloží k nahliadnutiu najneskôr do 10 dní. Písomné práce a ďalšie druhy skúšok rozvrhne učiteľ rovnomerne na celý školský rok. Pravidelným rozvrhnutím hodnotiacich činností zabráni preťažovaniu žiaka.

Na anglickom jazyku sa hodnotia písomné práce, ústne odpovede, didaktické testy, aktivita žiakov na hodine, projekty, praktické činnosti. Vedomosti sú vyjadrené známkou. Prospech žiaka sa v predmete klasifikuje týmito stupňami:

1 – výborný,

2 – chválitebný,

3 – dobrý,

4 – dostatočný,

5 – nedostatočný.

Stupeň 1 (výborný)

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné až originálne.

Stupeň 2 (chválitebný)

Žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

Stupeň 3 (dobrý)

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

Stupeň 4 (dostatočný)

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj v ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

Stupeň 5 (nedostatočný)

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

Klasifikačná tabuľka na hodnotenie písomných prác a testov:

Klasifikačný stupeň - percentuálne

1 100 –90 %

2 89 –75 %

3 74 –50 %

4 49 –30 %

5 29 -0%

V skorom vyučovaní anglického jazyka sa:

* má skôr sledovať a zisťovať prírastok vedomostí dieťaťa ako hodnotiť (predpísanými) známkami
* majú slovným hodnotením zohľadňovať jeho vyjadrovacie schopnosti, kreativita, sociálne

správanie a rečové zručnosti

* má uspokojovať prirodzená potreba dieťaťa informovať sa o vlastnom pokroku správnymi formami bez toho, aby sme sa dotkli osobnosti dieťaťa
* má učiteľ viesť dieťa k správnemu sebahodnoteniu, ako aj hodnoteniu spolužiakov (rozvoj sociálneho správania, self-assessment).

**Obsah vzdelávania (učivo)**

Príloha č.1: Obsah vzdelávania

Príloha č.2: Časovo – tematický plán