**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu Hudobná výchova**

**Názov predmetu:** Hudobná výchova

**Časový rozsah výučby**

I.ročník: 1 hodina/týždeň (ročne 33 hodín)

II.ročník: 1 hodina/ týždeň (ročne 33 hodín)

III.ročník: 1 hodina/týždeň (ročne 33 hodín)

IV.ročník: 1 hodina/týždeň (ročne 33 hodín)

**Názov Štátneho vzdelávacieho programu:**   
Štátny vzdelávací program – ISCED 1 zo dňa 30.6.2008, I.upravená verzia 2009 a inovovaný ŠVP zo dňa 6.2.2015

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** primárny

**Vyučovací jazyk:** maďarský

**Charakteristika vyučovacieho predmetu**

Hudobná výchova  je predmetom činnostným a zážitkovým, kde na báze hudobných hravých činností sa žiaci učia orientovať vo svete hudby, prebúdza v nich záujem o elementárne muzicírovanie a postupne aj záujem o hlbšie vzdelanie z oblasti hudby a umenia. Posilňuje ich vrodené prirodzené predpoklady a sklony k hravosti, spontánnosti, ich  schopnosť údivu a očarenia, celostnosť ich vnímania obrazov a modelov okolitého sveta. Vedie ich k uvedomeniu a rozlišovaniu mravných a estetických hodnôt, k otvorenosti a tvorivosti. Hudobná výchova formuje mravné vzťahy žiakov k prostrediu v škole, posilňuje ich pozitívny vzťah k prírode, ku všetkým prejavom života, napomáha k ich socializácii v kontexte regiónu i celej spoločnosti.

Vo štvrtom ročníku sa postupne prehlbuje a dovršuje splnenie hlavných cieľov predmetu:

* prostredníctvom poznania a interpretácie maďarských a slovenských ľudových piesní rôznych folklórnych oblastí si osvojiť hudobný materinský jazyk, čo znamená aj príspevok HV k rozvíjaniu kultúrnych kompetencií žiakov,
* poznať zvykoslovie, jeho umelecké spracovanie hudobnými skladateľmi rôznych dôb a takto získať pevný základ národnej identity a vlastenectva

**Hlavným zámerom predmetu Hudobná výchova je:**

Úlohou HV je maximálne využiť špecifické možnosť predmetu: aktivizovať tvorivé sily, formovať emocionálnu a rozumovú stránku žiakov, získať základy hudobného myslenia, elementárne základy hudobno-estetického vedomia v sústave hudobných vedomostí a vkusových postojov. Hudobné činnosti naďalej dávajú možnosť žiakom aktívne sa stretávať s hudbou, sú rozhodujúcimi prostriedkami rozvíjania hudobnosti žiakov. Majú nezastupiteľnú funkciu aj preto, lebo zásluhou ich rozmanitosti dostávajú žiaci možnosť sebarealizácie, experimentovania, spájajú hudbu so slovom, pohybom, s hrou na detských hudobných nástrojoch.

**Tematické celky predmetu Hudobná výchova:**

**I. ročník: 33 hodín**

1. Hlasová činnosť 10 hod

2. Inštrumentálne činnosti 5 hod

3. Hudobno – pohybové činnosti 8 hod

4. Percepčné činnosti 4 hod

5. Hudobno-vizuálna činnosť-2 hod.

6. Hudobno – dramatické činnosti 4 hod

**II. ročník: 33 hodín**

1. Vokálno – intonačné činnosti 15 hod

2. Inštrumentálne činnosti 5 hod.

3. Hudobno – pohybové činnosti 5 hod

4. Percepčné činnosti 3 hod

5. Hudobno – dramatické činnosti 5 hod

**III. ročník: : 33 hodín**

1. Vokálno – intonačné činnosti 14 hod

2. Inštrumentálne činnosti 4 hod.

3. Hudobno – pohybové činnosti 6 hod

4. Percepčné činnosti 4 hod

5. Hudobno – dramatické činnosti 5 hod

**IV. ročník: : 33 hodín**

1. Hlasové činnosti – 12 hod.

2. Inštrumentálne činnosti - 4 hod.

3. Hudobno-pohybové činnosti – 6 hod.

4. Percepčné činnosti - aktívne počúvanie – 4 hod.

5. Hudobno-dramatické činnosti -5 hod.

6. Hudobno-vizuálne činnosti – 2 hod.

**Ciele vyučovacieho predmetu**

Cieľom predmetu je prehlbovať počiatočný spontánny záujem o hudbu a hudobné prejavy tak, aby hudba a vlastné hudobné prejavy prinášali radosť a možnosť sebarealizácie; formou reprodukcie a elementárnej produkcie hudby skvalitňovať úroveň ostatných hudobných činností; vytvárať podmienky hudobného vzdelávania žiakov; obohatiť estetickú, morálnu a intelektuálnu stránku ich osobnosti; hravou formou postupne vštepovať žiakom elementárne hudobné vedomosti; hudobnými aktivitami posilňovať socializáciu žiaka v kolektíve a jeho motiváciu k samotnému predmetu; poznaním slovenského zvykloslovia, vlasteneckých piesní, umeleckého spracovania ľudových piesní hudobnými skladateľmi minulej a súčasnej podoby získať základy národnej identity a vlastenectva; postupným poznávaním umeleckých artefaktov ich chápať ako prirodzenú súčasť svojho života.

**Výchovné a vzdelávacie stratégie**

***sociálne komunikačné spôsobilosti (kompetencie):***

* dokázať určitý čas sústredne načúvať;
* náležite reagovať a vyjadriť svoj názor;
* vyjadrovať sa súvisle ústnou formou adekvátnou primárnemu stupňu vzdelávania a jeho narušenej komunikačnej schopnosti;
* vedieť samostatne komunikovať (nakoľko mu to umožňuje dosiahnutý stupeň vo vývine jemnej motoriky a aktuálne úroveň zrakovo-motorickej koordinácie);
* rozumieť bežne používaným prejavom neverbálnej komunikácie a dokázať na ne adekvátne reagovať podľa svojich možností;
* chápať význam rešpektovania kultúrnej rozmanitosti, akceptovať a rešpektovať kultúrne odlišnosti deti a dospelých
* správať sa v skupine podľa spoločenských noriem a pravidiel.

***spôsobilosť učiť sa***

* dokáže pracovať samostatne s učebnicami, pracovnými zošitmi a pomôckami
* prejavuje aktivitu v individuálnom i skupinovom učení

***osobné sociálne a občianske spôsobilosti***

* pozná svoje povinnosti, dokáže rešpektovať a prijímať príkazy kompetentných osôb

***spôsobilosť vnímať a chápať kultúru a vyjadrovať sa nástrojmi kultúry***

* dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov,
* uvedomuje si význam umenia a kultúrnej komunikácie vo svojom živote,
* cení si a rešpektuje kultúrno-historické dedičstvo a  ľudové tradície,
* rešpektuje vkus iných ľudí a  primerane veku dokáže vyjadriť svoj názor a vkusový postoj,
* pozná základné pravidlá, normy a zvyky súvisiace s úpravou zovňajšku človeka,
* pozná pravidlá spoločenského kontaktu (etiketu),
* správa sa kultúrne, kultivovane, primerane okolnostiam, situáciám, sociálnym pozíciám a rolovým funkciám,
* je tolerantný a empatický k prejavom iných kultúr.

**Prierezové témy:**

Pri tvorbe tematicko – výchovno vzdelávacích plánov do obsahu predmetu sú implementované jednotlivé prierezové témy podľa odporúčania ISCED1:

* Multikultúrna výchova
* Osobnostný a sociálny rozvoj
* Regionálna výchova a tradičná ľudová kultúra
* Enviromentálna výchova

**Stratégie vyučovania**

| **Tematický celok** | **Stratégie výučby – metódy** | **Stratégie výučby – formy práce** |
| --- | --- | --- |
| 1. ročník   Hudobno-vizuálna činnosť | pozorovanie, hravé formy, kombinovaná metóda | frontálne vyučovanie, práca vo dvojiciach, samostatná práca |
| I-IV/1.. Vokálno – intonačné činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudby  hravé formy, improvizácia, aktivizačné a motivačné | frontálne vyučovanie  práca s doplnkovou literatúrou a internetom  demonštrácia názorných pomôcok  hudobná hra  práca s hudobnou skladbou  analýza hudobného diela  práca vo dvojiciach  hudobná hra |
| I-IV/2. Inštrumentálne činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudby  hravé formy, improvizácia, aktivizačné a motivačné | frontálne vyučovanie  práca s doplnkovou literatúrou a internetom  demonštrácia názorných pomôcok  hudobná hra  práca s hudobnou skladbou  práca vo dvojiciach  práca s internetom  hudobná hra |
| I-IV/3.Hudobno – pohybové činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudby  hravé formy, improvizácia, aktivizačné a motivačnékognitívne (výklad), rozprávanie | frontálne vyučovanie  práca s doplnkovou literatúrou a internetom  demonštrácia názorných pomôcok  hudobná hra  práca s hudobnou skladbou  analýza hudobného diela  práca vo dvojiciach  práca s internetom  hudobná hra |
| I-IV/4. Percepčné činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudby  hravé formy, improvizácia, aktivizačné a motivačné | frontálne vyučovanie  práca s doplnkovou literatúrou a internetom  demonštrácia názorných pomôcok  hudobná hra  práca s hudobnou skladbou  analýza hudobného diela  práca vo dvojiciach  práca s internetom  hudobná hra |
| I-IV/5. Hudobno – dramatické činnosti | imitačná , intonačná, vokálno- intonačná, kombinovaná metóda, indukcia, dedukcia, pozorovanie, problémové, tvorivá dramatika, hudobný dialóg, samostatné objavovanie hudby  hravé formy, improvizácia, aktivizačné a motivačné | frontálne vyučovanie  skupinové vyučovanie  aktivizujúce formy práce  praktická forma práce (nácvík piesní a ich doprovod),  práca s hudobnou skladbou  beseda,  samostatná práca s knihou, tvorba projektu |

**Učebné zdroje**

| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| --- | --- | --- | --- | --- |
| I-IV/1.. Vokálno – intonačné činnosti | Orsovičová: Hudobná výchova pre 1.,2.,3.,4. ročník základnej školy s VJM | DVD prehrávač,  spätný projektor, CD prehrávač | inštrukčné média- akustické, textové, optické | Internet,  Encyklopédie |
| I-IV/2. Inštrumentálne činnosti | Orsovičová: Hudobná výchova pre 1.,2.,3.,4. ročník základnej školy s VJM | DVD prehrávač,  spätný projektor, CD prehrávač | inštrukčné média- akustické, textové, optické | Internet,  Encyklopédie |
| I-IV/3.Hudobno – pohybové činnosti | Orsovičová: Hudobná výchova pre 1.,2.,3.,4. ročník základnej školy s VJM | DVD prehrávač,  spätný projektor, CD prehrávač | inštrukčné média- akustické, textové, optické | Internet,  Encyklopédie |
| I-IV/4. Percepčné činnosti | Orsovičová: Hudobná výchova pre 1.,2.,3.,4. ročník základnej školy s VJM | DVD prehrávač,  spätný projektor, CD prehrávač | inštrukčné média- akustické, textové, optické | Internet,  Encyklopédie |
| I-IV/5. Hudobno – dramatické činnosti | Orsovičová: Hudobná výchova pre 1.,2.,3.,4. ročník základnej školy s VJM | DVD prehrávač,  spätný projektor, CD prehrávač | inštrukčné média- akustické, textové, optické | Internet,  Encyklopédie |

**Hodnotenie a klasifikácia**

Žiaci sú hodnotení a klasifikovaní v súlade s Metodickým pokynom č. 22/2011 na hodnotenie žiakov základnej školy , ktoré schválilo MŠ  SR pod č.:2011-3121/12824:4-921 s platnosťou od 1.5.2011. Žiak je z predmetu skúšaný ústne, písomne najmenej dvakrát v polročnom hodnotiacom období.

Hodnotenie v predmete Hudobná výchova sa vykonáva:

1. ročníku slovným hodnotením

2. - 4. ročníku: - známkou

- bodovým alebo percentuálnym hodnotením.

* Pri hodnotení, priebežnej i súhrnnej klasifikácii v predmete hudobná výchova učiteľ uplatňuje voči žiakovi primeranú náročnosť a pedagogický takt, jeho výkony hodnotí komplexne s prihliadnutím na vynaložené úsilie žiaka.
* Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.
* Učiteľ musí brať ohľad na predpoklady, ambície, vkus a predchádzajúce výkony žiaka, teda brať do úvahy aj komparačnú funkciu hodnotenia, správne odhadnúť pomer danosti, snahy a záujmu o hudbu a hudobnú výchovu, až potom úroveň hudobných činností a vedomostí.

**Obsah vzdelávania (učivo)**

Príloha č.1: Obsah vzdelávania

Príloha č.2: Časovo – tematický plán