**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu HUDOBNÁ VÝCHOVA**

**Názov predmetu:** HUDOBNÁ VÝCHOVA

**Časový rozsah výučby:**

V. ročník: 1 hodina/týždeň (ročne 33 hodín)

VI. ročník: 1 hodina/týždeň (ročne 33 hodín)

VII. ročník: 1 hodina/týždeň (ročne 33 hodín)

VIII. ročník: 1 hodina/týždeň (ročne 33 hodín)

**Názov Štátneho vzdelávacieho programu:**   
Štátny vzdelávací program – ISCED 2 zo dňa 6. 2. 2015 pod číslom 2015-5129/5980:2-10A0 pre druhý stupeň základnej školy s platnosťou od 1. 9. 2015.

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** nižšie stredné vzdelávanie

**Vyučovací jazyk:** maďarský

**Charakteristika vyučovacieho predmetu**

Hudobná edukácia v nižšom strednom vzdelávaní pokračuje v hudobnej edukácii primárneho stupňa. Hudobné umenie (obsah), hudobné schopnosti (cieľ) a hudobné činnosti (metóda) – to sú 3 prvky hudobnej edukácie.

* Rozvoj hudobných schopností
* Pochopenie princípov hudby
* Realizácia hudobného umenia
* Umenie
* Estetika
* Kreativita
* Rozvoj kľúčových kompetencií – všeobecný rozvoj osobností všeobecných ľudských kvalít

**Hlavným zámerom hudobnej výchovy:**

* Umožniť žiakom získať schopnosti prostredníctvom hudobných činností
* Umožniť žiakom realizovať hudobné činnosti na základe nadobudnutých hudobných schopností
* Umožniť žiakom osvojiť si poznatky z hudobnej teórie a histórie
* Umožniť žiakom pochopiť podstatu umenia so zámerom vytvoriť si vzťah k umeniu
* Posilňovať chuť žiakov prežívať hudbu a podporovať chuť do tvorby
* Viesť žiakov k vnímaniu krásy, rozpoznaniu hodnôt a sebavyjadreniu prostredníctvom umenia
* Sekundárne: žiaci nadobudnú kľúčové kompetencie

**HUDOBNÁ VÝCHOVA (hlavné okruhy vzdelávania):**

Hlasové činnosti

Inštrumentálne činnosti

Aktívne počúvanie hudby

Hudobno-pohybové činnosti

Hudobno-dramatické činnosti

**Ciele vyučovacieho predmetu**

* Rozvíjať chuť učiť sa
* Rozvíjať schopnosť objavovať a snahu vysvetľovať
* Uplatňovať svoje vedomosti pri vnímaní umeleckých diel
* Spoznať najvýznamnejších slovenských a svetových hudobných skladateľov jednotlivých

štýlových období a ich vybrané diela

* Uvedomiť si svoju národnú identitu na základe hudobných diel v kontexte s európskou

hudobnou kultúrou

* Vážiť si hudobné diela a hudobné prejavy vlastného národa i iných národov
* Analyzovať, porovnávať a syntetizovať poznatky a podnety z iných predmetov (dejepis, etika, výtvarná a literárna výchova, zemepis, cudzí jazyk)
* Schopnosť spolupracovať
* Dokázať správne realizovať hudobné prejavy a integrovať ich pri realizácii hudobno-dramatických činností
* Dokázať prekonať svoj egocentrizmus prostredníctvom precítenia a pochopenia hudobného diela
* Získať schopnosť vyjadrovať svoje emócie, vzťahy a postoje
* Slovne, výtvarne a pohybom vyjadriť svoje estetické zážitky na základe vnímania a prežívania hudobných skladieb

**Výchovné a vzdelávacie stratégie**

Jedným z prioritných zámerov nových vzdelávacích programov je, aby sa výchova a vzdelávanie realizovalo na základe harmonizovaných učebných osnov vyučovacích predmetov. Veľmi dôležité a potrebné je dosiahnuť, aby dobre vedená hudobná výchova participovala na dosiahnutí kľúčových kompetencii žiakov sekundárneho vzdelávania.

Úlohou predmetu je rozvíjať **kľúčové kompetencie** tak, aby sa:

- formoval a rozvíjal emocionálny svet žiakov,

- formovali mravné vzťahy žiakov k prostrediu v škole a v rodine, pozitívne vzťahy k prírode, ku všetkým prejavom života,

- vychovali žiaci hrdí na vlastné slovenské kultúrne bohatstvo a históriu, s kladným vzťahom ku kultúrnemu životu spoločnosti a podieľaním sa na ňom,

- vhodne a nenásilne spájala hudba s prejavmi iných umení – s poéziou, výtvarnými dielami, tancom, filmom, videom a modernými komunikačnými technológiami,

- vychovávali vnímaví, aktívni poslucháči, tolerantní k iným kultúram a názorom, bez nekritického podliehania módnym vlnám, reklame a subkultúre, ale aj bez predsudkov k nim,

- hudobná výchova participuje na rozvíjaní osobnostnej, sociálnej, občianskej, komunikačnej kompetencie.

**Stratégie vyučovania**

|  |  |  |
| --- | --- | --- |
| Tematický celok | Stratégie výučby – metódy | Stratégie výučby – formy práce |
| **V/1.** Ako sa nám prihovára hudba – 2 hodiny | prakticko-aplikačné metódy  priama skúsenosť so znejúcou hudbou | frontálne vyučovanie  demonštrácia názorných pomôcok  hudobná hra |
| **V/2.** Hudba spojená s inými druhmi umenia – 2 hodiny | výklad  rozprávanie  rozhovor  prakticko-aplikačné metódy  priama skúsenosť so znejúcou hudbou | práca s doplnkovou literatúrou a internetom  demonštrácia názorných pomôcok  hudobná hra  analýza hudobného diela  práca vo dvojiciach |
| **V/3.** Prostredníctvom hudby poznávame svoju hudobnú kultúru i kultúru iných národov – 29 hodín | rozhovor  demonštračná metóda  participatívne metódy ( dialóg, diskusia, situačné a inscenačné metódy)  kognitívne (výklad), rozprávanie | frontálne vyučovanie  práca s doplnkovou literatúrou a internetom  práca s hudobnou skladbou |
| **VI/1.** Hudba minulosti a súčasnosť – 25 hodín | Výklad  demonštračná metóda  prakticko-aplikačné metódy  priama skúsenosť so znejúcou hudbou  rozhovor | práca s doplnkovou literatúrou a internetom  práca s hudobnou skladbou  analýza hudobného diela  práca s internetom |
| **VI/2.**Prostredníctvom hudby spoznávame kultúru rôznych národov – 8 hodín | participatívne metódy ( dialóg, diskusia)  kognitívne (výklad), rozprávanie  rozhovor  demonštračná metóda  priama skúsenosť so znejúcou hudbou, imitačná metóda | frontálne vyučovanie  skupinové vyučovanie  aktivizujúce formy práce  praktická forma práce (nácvík piesní a ich doprovod),  práca s hudobnou skladbou,  samostatná práca s knihou, tvorba projektu |
| **VII/1.** Hudobné prechádzky storočiami– 29 hodín | Rozprávanie  Rozhovor  Demonštračná metóda  Prakticko-aplikačné metódy  Priama skúsenosť so znejúcou hudbou  Projektové metódy  Skupinová práca  Získavanie informácií  Výklad | Diskusia  Práca s doplnkovou literatúrou a internetom  Beseda  Demonštrácia názorných pomôcok  Hudobná hra  Práca s hudobnou skladbou  Analýza hudobného diela Skupinová práca  Práca vo dvojiciach |
| **VII/2.** Pestrá paleta populárnej hudby – 2 hodiny | Rozprávanie  Rozhovor  Demonštračná metóda  Priama skúsenosť so znejúcou hudbou  Imitačná metóda | Hudobná hra  Práca s hudobnou skladbou  Beseda  Samostatná práca s knihou  Tvorba projektu |
| **VII/3.** Hudba na pomedzí – 2 hodiny | Prakticko-aplikačné metódy  Priama skúsenosť so znejúcou hudbou  Demonštračná metóda  Rozprávanie  Rozhovor | Hudobná hra  Práca s hudobnou skladbou  Analýza hudobného diela |
| **VIII/1.** Hudobné prechádzky storočiami– 29 hodín | Rozprávanie  Rozhovor  Demonštračná metóda  Prakticko-aplikačné metódy  Priama skúsenosť so znejúcou hudbou  Projektové metódy  Skupinová práca  Získavanie informácií  Výklad | Diskusia  Práca s doplnkovou literatúrou a internetom  Beseda  Demonštrácia názorných pomôcok  Hudobná hra  Práca s hudobnou skladbou  Analýza hudobného diela Skupinová práca  Práca vo dvojiciach |
| **VIII/2.** Pestrá paleta populárnej hudby – 2 hodiny | Rozprávanie  Rozhovor  Demonštračná metóda  Priama skúsenosť so znejúcou hudbou  Imitačná metóda | Hudobná hra  Práca s hudobnou skladbou  Beseda  Samostatná práca s knihou  Tvorba projektu |

**Učebné zdroje**

|  |  |  |  |  |
| --- | --- | --- | --- | --- |
| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| **V/1.** | Učebnica HV pre 5.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **V/2.** | Učebnica HV pre 5.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **V/3.** | Učebnica HV pre 5.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VI/1.** | Učebnica HV pre 6.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VI/2.** | Učebnica HV pre 6.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VII/1.** | Učebnica HV pre 6.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VII/2.** | Učebnica HV pre 7.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VII/3.** | Učebnica HV pre 7.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VIII/1.** | Učebnica HV pre 8ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |
| **VIII/2.** | Učebnica HV pre 8.ročník pre ZŠ s VJM  Iné materiály | IKT, CD prehrávač | Klavír, Orffov inštrumentár, fotografie skladateľov | Internet,  Encyklopédie |

**Poznámka:**

Iné publikácie použité na hodinách, ako napríklad:

* Kodály: Magyar népzene
* Kodály: Biciniumok 1-4.füzet
* Kodály: 100 magyar népdal
* Pécsi: Kulcs a muzsikához
* Zenetörténelem gyerekeknek
* Kalandozások a barokk titokzatos világában
* Portréty svetových a slovenských hudobných skladateľov
* Operakalauz atď.**Hodnotenie a klasifikácia**
* Pri hodnotení, priebežnej i súhrnnej klasifikácii v predmete hudobná výchova učiteľ uplatňuje voči žiakovi primeranú náročnosť a pedagogický takt, jeho výkony hodnotí komplexne s prihliadnutím na vynaložené úsilie žiaka.
* Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.
* Učiteľ musí brať ohľad na predpoklady, ambície, vkus a predchádzajúce výkony žiaka, teda brať do úvahy aj komparačnú funkciu hodnotenia, správne odhadnúť pomer danosti, snahy a záujmu o hudbu a hudobnú výchovu, až potom úroveň hudobných činností a vedomostí.
* Hodnotenie a klasifikácia predmetu hudobná výchova je stanovené Metodickým pokynom č. 8/2009-R zo 14. mája 2009 na hodnotenie a klasifikáciu žiakov základných škôl

V rámci predmetu hudobná výchova uplatňuje učiteľ tieto hlavné kritériá:

* priebeh vytvárania postojov,
* priebeh získavania zručností a spôsobilostí,
* priebeh získavania hudobných vedomostí.

Pri hodnotení priebehu vytvárania postojov učiteľ u žiaka primerane veku hodnotí:

- záujem o hudobné činnosti a o hudobné umenie v rámci edukačných úloh,

- schopnosť spolupracovať pri kolektívnych hudobných prejavoch a edukačných úlohách,

- schopnosť posúdiť svoj výkon (hudobné prejavy a vedomosti) a výkon spolužiakov.

Pri hodnotení priebehu vytvárania zručností a spôsobilostí učiteľ u žiaka primerane veku hodnotí:

- schopnosť spievať na základe svojich dispozícií intonačne čisto, rytmicky presne so zodpovedajúcim výrazom a využívať získané spevácke, intonačné a sluchové zručnosti a návyky,

- orientáciu žiaka v grafickom zázname jednohlasnej melódie,

- hru a tvorbu jednoduchých rytmických sprievodov k piesňam na detských rytmických nástrojoch,

- orientáciu v znejúcej hudbe na základe dominujúcich výrazových prostriedkov hudby a ich funkcií,

- pochopenie veku primeraných hudobných diel a schopnosť zážitky verbalizovať a zdôvodniť,

- integráciu a transfer hore uvedených zručností a spôsobilostí pri realizácií hudobno-dramatických činností,

- aktivitu a prístup k hudobným činnostiam a k poznávaniu umenia.

Pri hodnotení priebehu získavania hudobných vedomostí učiteľ u žiaka primerane veku hodnotí:

- vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,

- poznanie najvýraznejších slovenských folklórnych regiónov, ich typické piesne a tance, slovenské zvykoslovie,

- poznanie mien najvýznamnejších slovenských a svetových hudobných skladateľov a ich najznámejších diel, vedieť ich zaradiť do hudobných období.

Výchovno-vzdelávacie výsledky žiaka sa v predmete hudobná výchova klasifikujú podľa kritérií uvedených v odsekoch 9 až 13 v primeranom rozsahu pre príslušný ročník štúdia.

* Stupňom 1 – výborný sa žiak klasifikuje, ak je usilovný, vytrvalý, pracuje primerane svojmu veku prevažne samostatne, tvorivo a pohotovo uplatňuje osvojené zručnosti, vedomosti, návyky v úlohách, ktoré úspešne rozvíja v skupinovom a individuálnom prejave; dokáže vyjadriť veku primerané postoje, názory na hudobné umenie; má aktívny záujem o hudobné umenie; individuálny spev nie je podmienkou, pokiaľ sa úspešne a aktívne realizuje v ostatných hudobných činnostiach.
* Stupňom 2 – chválitebný sa žiak klasifikuje, ak spĺňa kritériá, ale je menej samostatný, iniciatívny a tvorivý; menej využíva svoje schopnosti v individuálnom a kolektívnom prejave; potrebuje sústavnú pomoc učiteľa.
* Stupňom 3 – dobrý sa žiak klasifikuje, ak realizuje úlohy priemerne, chýba mu iniciatívnosť a tvorivosť, je málo aktívny a snaživý, potrebuje sústavnú pomoc a povzbudenie učiteľa.
* Stupňom 4 – dostatočný sa žiak klasifikuje, ak žiak realizuje edukačné úlohy na nízkej úrovni, bez vlastného vkladu.
* Stupňom 5 – nedostatočný sa žiak klasifikuje, ak nespĺňa kritériá. Tento stupeň neodporúčame používať pri súhrnnej klasifikácii žiaka

**Obsah vzdelávania (učivo)**

Príloha č.1: Obsah vzdelávania