**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu *slovenský jazyk a slovenská literatúra***

**Názov predmetu:** Slovenský jazyk a slovenská literatúra

**Časový rozsah výučby:**

I. ročník: 4 hodiny/týždeň (ročne 132 hodín) (rámcový učebný plán inovovaného ŠVP rozšírený o jednu hodinu)

II. ročník: 3 hodiny/týždeň (ročne 99 hodín)

III. ročník: 3 hodiny/týždeň (ročne 99 hodín)

IV. ročník: 4 hodiny/týždeň (ročne 108 hodín) (rámcový učebný plán inovovaného ŠVP rozšírený o jednu hodinu)

I. ročník a IV. ročník: +1 hodina/týždeň v rámci operačného programu Ľudské zdroje pod názvom *Čitateľská, matematická, finančná a prírodovedná gramotnosť na gymnáziu*

**Názov Štátneho vzdelávacieho programu:**  
Inovovaný Štátny vzdelávací program pre gymnáziá (ISCED 3A) číslo: 2015-7846/10840:1-10B0 (platné od 1. septembra 2015)

**Názov Školského vzdelávacieho programu:**

**ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** vyšší stredný

**Vyučovací jazyk:** maďarský

**Charakteristika vyučovacieho predmetu**

**Hlavným zámerom predmetu slovenský jazyk a slovenská literatúra je:** rozvoj kreatívnych schopností a nadobudnutie zručností v komunikatívnom (každodennom) prostredí. Kvalita jej realizácie má zásadný význam na vystupovanie žiaka ako aj na získanie jeho sebavedomia na každom úseku spoločenskej praxe. Vzhľadom na to, že sa pre mnohých žiakov jedná o cudzí jazyk, v učebnom procese sa využívajú aj metódy, formy a učebné techniky vyučovania – osvojovania cudzích jazykov.

Predmet slovenský jazyk a slovenská literatúra obsahuje zložky: komunikácia a sloh, jazyková komunikácia, literatúra a literárna komunikácia. Všetky zložky jazyka sú podriadené jedinému cieľu: dosiahnuť komunikatívnu kompetenciu žiakov v záujme dosiahnutia viacjazyčnosti (bilingvizmu).

**Komunikácia a sloh** je dominantnou zložkou predmetu. Zahrňuje počúvanie s porozumením, hovorenie, čítanie s porozumením a tvorbu ústnych a písomných prejavov. Vo vyučovacom procese sa orientuje na automatizované používanie jazykových prostriedkov a vedomé ovládanie reči. Pomocou danej zložky sa rozširujú a prehlbujú zručnosti a návyky žiakov v ústnom a písomnom prejave tak, aby sa vedeli zorientovať v aktuálnych životných situáciách a pohotovo reagovať na vzniknutú udalosť. Dôraz sa kladie aj na samostatnú prácu žiaka (rozvoj zručností), na uplatnenie jeho osobnosti, vyjadrovanie vlastného názoru ako aj rozvoj jeho individuálneho štýlu.

**Jazyková komunikácia** má za úlohu aktívne zapájať žiakov do osvojovania si nových poznatkov, zručností a návykov. Objasňuje gramatické javy a uľahčuje ich uvedomené a neskôr automatické využívanie. Uprednostňuje tvorenie tvarov a viet, skladanie, spájanie slov, riešenie konštruktívnych úloh a tvorivých cvičení.

Zložky komunikácia a sloh a jazyková komunikácia sa vo vyučovaní nerozdeľujú, spolu vytvárajú integrovaný blok komunikácie.

Koncepčnou požiadavkou vyučovania **literatúry a literárnej komunikácie** je práca s literárno-umeleckým textom. Žiaci postupne nadobúdajú čitateľské zručnosti, schopnosti reprodukovať prečítaný úryvok (alebo odporúčanú literatúru), charakterizovať postavy, hodnotiť prečítaný úryvok, resp. postupne si osvoja literárnovedné termíny.

Na podporu rozvoja čitateľskej gramotnosti žiakov žiaci budú počas štúdia na gymnáziu na hodinách SJSL pracovať s rôznymi druhmi súvislých a nesúvislých textov samostatne a v skupinách, vyhľadávať informácie na internete, nájdené informácie spracovávať, vyhodnocovať, prezentovať, aby vedeli zaujať kritický a hodnotiaci postoj k textu a rozoznávali relevantnosť informačných zdrojov. Vyučovacie hodiny budú zamerané na:

* rozvíjanie receptívnych kompetencií žiaka (čítanie s porozumením, počúvanie s porozumením),
* rozvíjanie produktívnych kompetencií žiaka (hovorenie, písanie) orientovaných na východiskový text,
* tvorivú interpretáciu umeleckých textov (lyrických, epických, dramatických) s využitím aktivizujúcich metód,
* prácu s vecným lineárnym textom (náučné veku primerané texty v časopisoch, encyklopédiách a pod.),
* prácu s vecným nelineárnym textom (mapy, grafy, tabuľky, schémy, plagáty...),
* riešenie testových úloh,
* riešenie úloh zameraných na rozvoj kritického myslenia (kritické overovanie informácií na internete),
* vyhľadávanie, spracúvanie a prezentáciu informácií získaných na internete (práca so zdrojmi),
* dramatizáciu a tvorivú modifikáciu literárneho textu.

Od školského roka 2019/2020 sa v I. a IV. ročníku realizuje projekt v rámci operačného programu Ľudské zdroje pod názvom *Čitateľská, matematická, finančná a prírodovedná gramotnosť na gymnáziu* s hodinovou dotáciou 1 hodina týždenne (33 hodín ročne).

**Tematické celky predmetu slovenský jazyk a slovenská literatúra**

**(hlavné okruhy vzdelávania):**

**I. ročník: 165 hodín**

1. Tvorenie gramatických tvarov podstatných mien, prídavných mien, zámen a slovies

2. Väzba slovies v slovenčine

3. Pravopis – základné pravidlá písania i/í, y/ý

4. Sloh

5. Úvod do literatúry

6. Periodizácia slovenskej literatúry a teória literatúry

7. Ľudová slovesnosť

8. Začiatky slovenskej literatúry

9. Klasicistické prvky v slovenskej literatúre na konci 18. a na začiatku 19. storočia

10. Romantické ideály v epickej a v lyrickej tvorbe štúrovcov

11. Porevolučné a matičné obdobie (rozšírenie ŠVP)

12. Rodina a spoločnosť

13. Domov a bývanie

14. Obchody a služby

15. Ľudské telo, starostlivosť o zdravie

16. Vzdelávanie a práca

17. Šport

18. Voľné témy

19. Návšteva knižnice

**II. ročník: 99 hodín**

1. Tvorenie tvarov zámen

2. Pravopis – písanie i, í / y, ý; písanie veľkých písmen; písanie čiarky

3. Lexikológia

4. Sloh

5. Realizmus v slovenskej literatúre

6. Slovenská literárna moderna

7. Slovenská poézia a próza v medzivojnovom období

8. Voľný čas a záľuby

9. Doprava a cestovanie

10. Stravovanie

11. Človek a príroda

12. Obliekanie a móda

13. Kultúra a umenie

**III. ročník: 99 hodín**

1. Slovenský jazyk a jeho zaradenie

2. Sloh

3. Tvarová/morfologická rovina jazyka (ohybné a neohybné slovné druhy)

4. Slovenská dráma v medzivojnovom období

5. Slovenská próza po r. 1945

6. Mládež a jej svet

7. Kniha a čítanie

8. Vzory a ideály

9. Slovensko – naša vlasť

10. Veda a technika v službách ľudstva

11. Krajiny, mestá a miesta

**IV. ročník: 135 hodín**

1. Sloh

2. Syntaktická/skladobná rovina jazyka

3. Zvuková rovina jazyka, grafická stránka jazyka a pravopis

4. Slovenská poézia po r. 1945

5. Slovenská dráma po r. 1945

6. Súčasná slovenská literatúra

7. Človek a spoločnosť, medziľudské vzťahy, komunikácia

8. Multikultúrna spoločnosť

9. Zamestnanie

10.Masmédiá

11. Štátny systém SR a zásady právneho štátu

12. Príprava na MS

**Ciele vyučovacieho predmetu**

Hlavný cieľ vyučovania predmetu obsahuje tri cieľové komponenty: **komunikatívny, kognitívny a formatívny.** Kľúčovým pojmom je komunikatívna kompetencia, čiže schopnosť žiaka porozumieť a tvoriť z lexikálnej a gramatickej stránky správne vety ako aj schopnosť interakcie v bežných životných situáciách v súlade s jazykovými normami slovenského jazyka.

Realizujú sa nasledujúce cieľové zámery:

* Rozvoj žiackeho umeleckého nazerania na základe veku primeraných praktických a intelektových činností s využitím induktívnych a deduktívnych metód získavania nových vedomostí, zručností a postojov;
* Presné používanie terminológie v rámci konverzácie, slohu ako aj jazykovej výchovy, v kontextuálnej konštrukcii. Osvojené postupy, pojmy využívať pri riešení jazykovo-literárnych tematických oblastí. Rozvíjať komunikatívne zručnosti a schopnosti aj v podobe vedenia dialógu a diskusie na obhajovanie vlastných tvrdení a predstáv;
* Chápať a používať jazyk ako znakový systém, ako prostriedok s rozličnými funkciami: kognitívnou, komunikatívnou a expresívnou. Získať skúsenosti v aktívnej aplikácii jazyka v hovorenej i písanej forme. Ďalej rozvíjať čitateľskú gramotnosť pomocou rôznych druhov textov;
* Podporiť a upevňovať kladné morálne a vôľové vlastnosti ako je samostatnosť, rozhodnosť, vytrvalosť, húževnatosť, sebakritickosť, kritickosť, cieľavedomá sebavýchova, sebavzdelávanie, dôvera vo vlastné schopnosti a možnosti, systematickosť a presnosť pri riešení úloh.

**Výchovné a vzdelávacie stratégie**

Úlohou predmetu je rozvíjať **kľúčové kompetencie** tak, aby žiak bol schopný:

* Rozumieť pokynom a inštrukciám i kratším súvislým prejavom učiteľa;
* Pochopiť jadro rozhovoru medzi dvomi i viacerými partnermi a určiť ich vzájomné vzťahy;
* Odlíšiť podstatné informácie od nepodstatných;
* Robiť si poznámky k počúvanému textu;
* Naučiť sa čítať umelecké literárne dielo s kritickým odstupom a nadhľadom;
* Klásť otázky a odpovedať na otázky k danej téme;
* Vyjadriť svoje stanovisko k istému rozhovoru;
* Pochopiť podstatu informácie a okamžite reagovať na vzniknutú situáciu;
* Rozvíjať čitateľskú gramotnosť pomocou rôznych stratégií a metód;
* Reprodukovať udalosti, príbehy z vlastného života;
* Reprodukovať obsah literárneho textu a osobitne dbať o kompozíciu ako aj o literárnoteoretické a jazykové javy;
* Aplikovať získané poznatky z pravopisu a gramatiky;
* Kreatívne skoncipovať text o rôznych témach, udalostiach, príbehoch ako aj písomne interpretovať odborný text;
* Nadviazať kontextuálne na maďarskú literatúru, objasňovať špecifiká tých javov, ktoré sú charakteristické pre obe literatúry;
* Orientovať sa v základnej jazykovednej a literárnoteoretickej oblasti pri pochopení, používaní a interpretovaní textov v jazykovej a literárnej sfére;
* Adekvátne pochopiť podstatu a rozlíšiť úlohy v oblasti medzipredmetových vzťahov;
* Zorientovať sa dokonale v komparatistike pri čiastkových vedeckých prácach;
* Zvládnuť preberané slohové útvary, gramatické zákonitosti a analýzy literárneho diela; ich aplikácia v každodennej praxi;
* Prenášať svoje poznatky, skúsenosti, postoje a zručnosti na svoje okolie (rodina, škola, kultúrno-literárne zväzky, spolky);
* Vytvárať možnosti na propagovanie jazykovo-literárnej kreatívnej činnosti v mimotriednych a mimoškolských pomeroch;
* Rozvíjať finančnú gramotnosť podľa možnosti predmetu, napr. porozumieť a orientovať sa v zabezpečovaní základných ľudských a ekonomických potrieb jednotlivca a rodiny; hodnotiť úspešnosť vlastnej sebarealizácie, inšpirovať sa príkladmi úspešných osobností; orientovať sa v problematike ochrany práv spotrebiteľa a byť schopný tieto práva uplatňovať;
* Rozvíjať dôležitosť ochrany a podpory ľudských práv.

**Stratégie vyučovania**

|  |  |  |
| --- | --- | --- |
| Tematický celok | Stratégie výučby – metódy | Stratégie výučby – formy práce |
| **I/1. Tvorenie gramatických tvarov podstatných mien, prídavných mien, zámen a slovies** | Metódy ústneho a písomného slovného prejavu (komunikácia, dialóg, práca s učebnicou, jazykové cvičenia, písomná práca apod.) | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou. |
| **I/2. Väzba slovies v slovenčine** | Metódy rozvíjania myšlienkových operácií: reprodukcia, aplikácia, zovšeobecnenie. Porovnávanie slovesných väzieb v slovenskom a maďarskom jazyku. | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom. |
| **I/3. Pravopis - základné pravidlá písania i/í, y/ý** | Metódy prehlbovania a preverovania vedomosti a zručnosti, prakticko-aplikačné metódy. | Poznávanie učiva podľa objektívnej logiky faktov, frontálne a skupinové vyučovanie, práca vo dvojiciach, práca s doplnkovou literatúrou a internetom, práca s textom, jazykové hry. |
| **I/4. Sloh** | Metódy ústneho a písomného slovného prejavu – participatívne metódy (dialóg, diskusia, situačné a inscenačné metódy)  prakticko-aplikačné metódy,  projektové metódy, skupinová práca. | Frontálne vyučovanie, práca s doplnkovou literatúrou a internetom, demonštrácia názorných pomôcok, práca s textom, analýza ukážkovej slohovej práce, práca vo dvojiciach, jazykové hry. |
| I/5. Úvod do literatúry | Kognitívna metóda (výklad), rozprávanie, rozhovor, demonštračná metóda, práca s literárnym textom, prakticko-aplikačné metódy, skupinová práca. | Frontálne vyučovanie, skupinové vyučovanie, práca s literárnym dielom, beseda, samostatná práca s knihou, analýza literárneho diela. |
| I/6. Periodizácia slovenskej literatúry a teória literatúry |
| **I/7. Ľudová slovesnosť** |
| **I/8. Začiatky slovenskej literatúry** |
| **I/9. Klasicistické prvky v slovenskej literatúre na konci 18. a na začiatku 19. storočia** |
| **I/10. Romantické ideály v lyrickej a v epickej tvorbe štúrovcov** |
| **I/11. Porevolučné a  matičné obdobie** |
| **I/12. Rodina a spoločnosť** | Metódy ústneho a písomného slovného prejavu - dialóg, diskusia, situačné a inscenačné metódy, demonštračné metódy, prakticko-aplikačné metódy, projektové metódy, skupinová práca.  Metódy na rozvíjanie čitateľskej gramotnosti, napr. EUR, INSERT, štruktúrované čítanie, sprievodca predpovedí, Porovnaj – rozlíš, T-schéma, cinquain, akrostich, stratégia 3 – 2 – 1, stratégia 5 – 4 – 3 – 2 – 1... | Diskusia, práca s doplnkovou literatúrou a internetom, beseda, demonštrácia názorných pomôcok, skupinové a frontálne vyučovanie, projektová práca. |
| **I/13. Domov a bývanie** |
| **I/14. Obchody a služby** |
| **I/15. Ľudské telo, starostlivosť o zdravie** |
| **I/16. Vzdelávanie a práca** |
| **II/1. Tvorenie tvarov zámen** | Metódy ústneho a písomného slovného prejavu (komunikácia, dialóg, práca s učebnicou, jazykové cvičenia, písomná práca a pod.) | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom, práca vo dvojiciach. |
| **II/2. Pravopis – písanie i, í, y, ý; písanie veľkých písmen; písanie čiarky** | Metódy prehlbovania a preverovania vedomosti a zručnosti, prakticko-aplikačné metódy. | Poznávanie učiva podľa objektívnej logiky faktov, frontálne a skupinové vyučovanie, práca vo dvojiciach, práca s doplnkovou literatúrou a internetom, práca s textom, jazykové hry. |
| **II/3. Lexikológia** | Metódy rozvíjania myšlienkových operácií: reprodukcia, aplikácia, zovšeobecnenie. Porovnávacia metóda. | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom, práca vo dvojiciach. |
| **II/4. Sloh** | Metódy ústneho a písomného slovného prejavu - participatívne metódy (dialóg, diskusia, situačné a inscenačné metódy), prakticko-aplikačné metódy, projektové metódy, skupinová práca. | Frontálne vyučovanie, práca s doplnkovou literatúrou a internetom, demonštrácia názorných pomôcok, práca s textom, analýza ukážkovej slohovej práce, práca vo dvojiciach, jazykové hry. |
| **II/5. Realizmus v slovenskej literatúre** | Kognitívna metóda (výklad), rozprávanie, rozhovor, diskusia, demonštračná metóda, práca s literárnym textom, prakticko-aplikačné metódy, skupinová práca. | Frontálne vyučovanie, skupinové vyučovanie, práca s literárnym dielom, beseda, samostatná práca s literárnym dielom, analýza literárneho diela. |
| **II/6. Slovenská literárna moderna** |
| **II/7. Slovenská poézia a próza v medzivojnovom období** |
| **II/8. Voľný čas a záľuby** | Metódy ústneho a písomného slovného prejavu - dialóg, diskusia, situačné a inscenačné metódy, prakticko-aplikačné metódy, skupinová práca. | Diskusia, práca s doplnkovou literatúrou a internetom, beseda, demonštrácia názorných pomôcok, skupinové a frontálne vyučovanie, projektová práca. |
| **II/9. Doprava a cestovanie** |
| **II/10. Stravovanie** |
| **II/11. Človek a príroda** |
| **II/12. Obliekanie a móda** |
| **II/13. Kultúra a umenie** |
| **III/1. Slovenský jazyk a jeho zaradenie** | Metódy rozvíjania myšlienkových operácií: reprodukcia, aplikácia, zovšeobecnenie. Porovnávacia metóda. | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom a internetom, práca vo dvojiciach. |
| **III/2. Sloh** | Metódy ústneho a písomného slovného prejavu - participatívne metódy (dialóg, diskusia, situačné a inscenačné metódy), prakticko-aplikačné metódy, projektové metódy, skupinová práca. | Frontálne vyučovanie, práca s doplnkovou literatúrou a internetom, demonštrácia názorných pomôcok, práca s textom, analýza ukážkovej slohovej práce, práca vo dvojiciach, samostatná, individuálnu práca žiakov jazykové hry. |
| **III/3. Tvarová/morfologická rovina jazyka (ohybné a neohybné slovné druhy)** | Metódy rozvíjania myšlienkových operácií: reprodukcia, aplikácia, zovšeobecnenie. Porovnávacia metóda. | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom, samostatná, individuálnu práca žiakov práca vo dvojiciach. |
| **III/4. Slovenská dráma v medzivojnovom období** | Kognitívna metóda (výklad), rozprávanie, rozhovor, demonštračná metóda, práca s literárnym textom, prakticko-aplikačné metódy, skupinová práca. | Frontálne vyučovanie, skupinové vyučovanie, práca s literárnym dielom, beseda, analýza literárneho diela. |
| **III/5. Slovenská próza po r. 1945** |
| **III/6. Mládež a jej svet** | Metódy ústneho a písomného slovného prejavu - dialóg, diskusia, situačné a inscenačné metódy, prakticko-aplikačné metódy, skupinová práca. | Diskusia, práca s doplnkovou literatúrou a internetom, beseda, demonštrácia názorných pomôcok, frontálne a skupinové vyučovanie. |
| **III/7. Kniha a čítanie** |
| **III/8. Vzory a ideály** |
| **III/9. Slovensko – naša vlasť** |
| **III/10. Veda a technika v službách ľudstva** |
| **III/11. Krajiny, mestá a miesta** |
| **IV/1. Sloh** | Metódy ústneho a písomného slovného prejavu - participatívne metódy ( dialóg, diskusia, situačné a inscenačné metódy), prakticko-aplikačné metódy, projektové metódy, skupinová práca. | Frontálne vyučovanie, práca s doplnkovou literatúrou a internetom, demonštrácia názorných pomôcok, práca s textom, analýza ukážkovej slohovej práce, práca vo dvojiciach, samostatná, individuálnu práca žiakov jazykové hry. |
| **IV/2.Syntaktická/skladobná rovina jazyka** | Metódy ústneho a písomného slovného prejavu - dialóg, diskusia, situačné a inscenačné metódy, prakticko-aplikačné metódy, projektové metódy. | Poznávanie učiva podľa objektívnej logiky faktov, frontálne vyučovanie, práca s doplnkovou literatúrou, práca s textom. |
| **IV/3. Zvuková rovina jazyka, grafická stránka jazyka a pravopis** | Metódy prehlbovania a preverovania vedomosti a zručnosti, prakticko-aplikačné metódy. | Poznávanie učiva podľa objektívnej logiky faktov, frontálne a skupinové vyučovanie, práca vo dvojiciach, práca s doplnkovou literatúrou a internetom, práca s textom, samostatná, individuálnu práca žiakov jazykové hry. |
| **IV/4. – IV/6.Slovenská poézia po r. 1945, Slovenská dráma po r. 1945, Súčasná slovenská literatúra** | Kognitívna metóda (výklad), rozprávanie, rozhovor, demonštračná metóda, práca s literárnym textom, prakticko-aplikačné metódy, skupinová práca. | Frontálne vyučovanie, skupinové vyučovanie, práca s literárnym dielom, beseda, samostatná práca s literárnym dielom, analýza literárneho diela. |
| **IV/7. Človek a spoločnosť, medziľudské vzťahy, komunikácia** | Metódy ústneho a písomného slovného prejavu - dialóg, diskusia, situačné a inscenačné metódy, prakticko-aplikačné metódy, skupinová práca.  Metódy na rozvíjanie čitateľskej gramotnosti, napr. EUR, INSERT, štruktúrované čítanie, sprievodca predpovedí, Porovnaj – rozlíš, T-schéma, cinquain, akrostich, stratégia 3 – 2 – 1, stratégia 5 – 4 – 3 – 2 – 1... | Diskusia, práca s doplnkovou literatúrou a internetom, beseda, demonštrácia názorných pomôcok, frontálne a skupinové vyučovanie. |
| **IV/8. Multikultúrna spoločnosť** |
| **IV/9. Zamestnanie** |
| **IV/10. Masmédiá** |
| **IV/11. Štátny systém SR a zásady právneho štátu** |
| **IV/12. Príprava na MS** | Metódy prehlbovania a preverovania vedomosti a zručnosti, prakticko-aplikačné metódy. Metódy na rozvíjanie čitateľskej gramotnosti, napr. EUR, INSERT, štruktúrované čítanie, sprievodca predpovedí, Porovnaj – rozlíš, T-schéma, cinquain, akrostich, stratégia 3 – 2 – 1, stratégia 5 – 4 – 3 – 2 – 1... | Poznávanie učiva podľa objektívnej logiky faktov, frontálne a skupinové vyučovanie, práca s doplnkovou literatúrou a internetom, precvičovanie úloh a cvičení charakteristické pre EČ MS, samostatná, individuálnu práca žiakov, práca s textom. |

**Učebné zdroje**

|  |  |  |  |  |
| --- | --- | --- | --- | --- |
| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| **I/1. Tvorenie gramatických tvarov podstatných mien, prídavných mien, zámen a slovies** | Elena Répássyová: Slovenský jazyk pre 1. ročník stredných škôl pre VJM  Marta Varsányiová: Slovenský jazyk pre 1. r. stredných škôl pre VJM | projektor,  CD prehrávač | Pracovné materiály pripravené učiteľom,  Krátky slovník slovenského jazyka  Pravidlá slovenského pravopisu | Internet |
| **I/2. Väzba slovies v slovenčine** |
| **I/3. Pravopis – základné pravidlá písania i/í, y/ý** |
| **I/4.Sloh** |
| I/5. Úvod do literatúry | Elena Répássyová: Slovenská literatúra pre 1. ročník gymnázií a stredných odborných škôl s VJM  Marta Varsányiová: Čítanka slovenskej literatúry pre SŠ 1. časť | DVD prehrávač,  projektor,  CD prehrávač | Diela autorov,  Krátky slovník slovenského jazyka | Internet,  encyklopédie |
| I/6. Periodizácia slovenskej literatúry a teória literatúry |
| **I/7. Ľudová slovesnosť** |
| **I/8. Začiatky slovenskej literatúry** |
| **I/9**. **Klasicistické prvky v slovenskej literatúre na konci 18. a na začiatku 19. storočia** |
| **I/10.Romantické ideály v lyrickej a v epickej tvorbe štúrovcov** |
| **I/11. Porevolučné a  matičné obdobie** |
| **I/12. Rodina a spoločnosť** | Elena Répássyová: Slovenský jazyk pre 1. ročník stredných škôl pre VJM  Marta Varsányiová: Slovenský jazyk pre 1. r. stredných škôl pre VJM | projektor,  CD prehrávač | Pracovné materiály pripravené učiteľom,  noviny, časopisy  Pravidlá slovenského pravopisu | Internet,  encyklopédie |
| **I/13. Domov a bývanie** |
| **I/14. Obchody a služby** |
| **I/15. Ľudské telo, starostlivosť o zdravie** |
| **I/16. Vzdelávanie a práca** |
| **II/2. Pravopis – písanie i, í / y, ý; písanie veľkých písmen; písanie čiarky** |
| **II/3. Lexikológia** |
| **II/4. Sloh** |
| **II/5. Realizmus v slovenskej literatúre** |
| **II/6. Slovenská literárna moderna** | Slovenská literatúra pre 2. ročník stredných škôl s VJM  Marta Varsányiová: Príručka slovenskej literatúry pre SŠ  Marta Varsányiová: Čítanka slovenskej literatúry pre stredoškolákov 1. a 2. časť | DVD prehrávač,  projektor,  CD prehrávač | Diela autorov | Internet,  encyklopédie |
| **II/7. Slovenská poézia a próza v medzivojnovom období** |
| **II/8. Voľný čas a záľuby** | Elena Répássyová: Slovenský jazyk pre 2. ročník stredných škôl pre VJM  Marta Varsányiová: Súbor pravopisných cvičení, diktátov a testov pre SŠ | projektor,  CD prehrávač | Pracovné materiály pripravené učiteľom,  noviny, časopisy, Krátky slovník slovenského jazyka,  Pravidlá slovenského pravopisu | Internet, encyklopédie |
| **II/9. Doprava a cestovanie** |
| **II/10. Stravovanie** |
| **II/11. Človek a príroda** |
| **II/12. Obliekanie a móda** |
| **II/13. Kultúra a umenie** |
| **III/1. Slovenský jazyk a jeho zaradenie** | Elena Répássyová: Slovenský jazyk pre 3. ročník stredných škôl pre VJM |
| **III/2. Sloh** |
| **III/3. Tvarová/morfologická rovina jazyka** |
| **III/4. Slovenská dráma v medzivojnovom období** | Slovenská literatúra pre 3. ročník stredných škôl s VJM  Marta Varsányiová: Príručka slovenskej literatúry pre SŠ  Marta Varsányiová: Čítanka slovenskej literatúry pre stredoškolákov 2. časť | DVD prehrávač,  projektor,  CD prehrávač | Diela autorov | Internet, encyklopédie |
| **III/5. Slovenská próza po r. 1945** |
| **III/6. Mládež a jej svet** | Elena Répássyová: Slovenský jazyk pre 3. ročník stredných škôl pre VJM | projektor, CD prehrávač | Pracovné materiály pripravené učiteľom, noviny, časopisy, pohľadnice | Internet, encyklopédie |
| **III/7. Kniha a čítanie** |
| **III/8. Vzory a ideály** |
| **III/9. Slovensko – naša vlasť** |
| **III/10. Veda a technika v službách ľudstva** |
| **III/11. Krajiny, mestá a miesta** |
| **IV/1. Sloh** | Elena Répássyová: Slovenský jazyk pre 4. ročník stredných škôl pre VJM  Marta Varsányiová: Súbor pravopisných cvičení, diktátov a testov pre SŠ | projektor, CD prehrávač | Pracovné materiály pripravené učiteľom,  Krátky slovník slovenského jazyka,  Pravidlá slovenského pravopisu | Internet, encyklopédie |
| **IV/2. Syntaktická/skladobná rovina jazyka** |
| **IV/3. Zvuková rovina jazyka, grafická stránka jazyka a pravopis** |
| **IV/4. – IV/6. Slovenská poézia po r. 1945, Slovenská dráma po r. 1945, Súčasná slovenská literatúra** | Slovenská literatúra pre 4. ročník stredných škôl s VJM  Marta Varsányiová: Príručka slovenskej literatúry pre SŠ  Marta Varsányiová: Čítanka slovenskej literatúry pre stredoškolákov 2. časť | DVD prehrávač,  projektor,  CD prehrávač | Diela autorov | Internet,  encyklopédie |
| **IV/7. Medziľudské vzťahy, komunikácia** | Elena Répássyová: Slovenský jazyk pre 4. ročník stredných škôl pre VJM | projektor, CD prehrávač | Pracovné materiály pripravené učiteľom, noviny, časopisy | Internet, encyklopédie |
| **IV/8. Multikultúrna spoločnosť** |
| **IV/9. Práca, zamestnanie, povolanie** |
| **IV/10. Masmédiá** |
| **IV/11. Štátny systém SR a zásady právneho štátu** |
| **IV/12. Príprava na MS** |  |  | Pracovné materiály pripravené učiteľom, Materiály z predchádzajúcich rokov EČ MS | Internet, encyklopédie |

**Hodnotenie a klasifikácia**

Hodnotenie a klasifikácia predmetu slovenský jazyk a slovenská literatúra je v súlade s Metodickým pokynom č. 21/2011.

* V rámci predmetu slovenský jazyk a slovenská literatúra sú hodnotené nasledovné zložky predmetu: jazyk, sloh, konverzácia a literatúra.
* Predmetom klasifikácie v predmete slovenský jazyk a slovenská literatúra sú výsledky, ktoré žiak dosiahol v súlade s požiadavkami stanovenými v učebných osnovách a vzdelávacích štandardoch v rámci jednotlivých zložiek predmetu: jazyková, slohová, konverzačná a literárna zložka. Hodnotí sa schopnosť získať, upraviť, spracovať, používať a prezentovať vedomosti, zručnosti a návyky v konkrétnych situáciách, obsahová kvalita a jazyková správnosť odpovede, t. j. rozsah slovnej zásoby, gramatická správnosť, štylistická pôsobivosť a stupeň rečovej pohotovosti. V písomnom aj ústnom prejave má žiak preukázať komplexnosť ovládania jazyka, mieru tvorivosti a celkovú vzdelanosť a kultúrnosť v miere vychádzajúcej z učebných osnov a vzdelávacích štandardov. Pri hodnotení, priebežnej i súhrnnej klasifikácii v predmete slovenský jazyk a slovenská literatúra učiteľ uplatňuje voči žiakovi primeranú náročnosť a pedagogický takt, jeho výkony hodnotí komplexne s prihliadnutím na vynaložené úsilie žiaka.
* Výchovno-vzdelávacie výsledky žiaka sa v predmete slovenský jazyk a slovenská literatúra klasifikujú podľa nižšie uvedených kritérií v primeranom rozsahu pre príslušný ročník štúdia.
* Stupňom 1 – výborný sa žiak klasifikuje, ak sa vyjadruje spisovne správne, výstižne, kultivovane, gramaticky správne v súlade s jazykovou normou a s funkciou (cieľom) jazykového prejavu a komunikatívnou situáciou, a to v hovorenej i písanej forme. Vo svojich prejavoch využíva logicko-myšlienkové operácie, ako sú analýza a syntéza, abstrakcia, zovšeobecnenie, porovnávanie, klasifikácia, indukcia a dedukcia, analógia a zároveň dokáže vecne a presvedčivo argumentovať, obhájiť svoj názor a kriticky hodnotiť. Používa a ovláda odbornú jazykovú terminológiu. Pri samostatnej tvorbe rozličných druhov textov v ústnej a písomnej forme v súlade s funkčnými jazykovými štýlmi uplatňuje logickú nadväznosť a komunikatívnu funkčnosť slov a viet. Číta plynule s porozumením, pričom pozná a rozlišuje texty, orientuje sa v nich, dokáže zaznamenať a vypísať základné údaje. Umelecký text analyzuje, hodnotí a porovnáva s inými umeleckými textami a interpretuje umelecký a vecný text. Pri následnej analýze a hodnotení umeleckého diela dokáže využívať nadobudnuté poznatky z jednotlivých jazykových rovín, štylistiky a teórie a dejín literatúry.
* Stupňom 2 – chválitebný sa žiak klasifikuje, ak sa vyjadruje spisovne správne, výstižne, kultivovane, takmer vždy gramaticky správne v súlade s jazykovou normou a s funkciou (cieľom) jazykového prejavu a komunikatívnou situáciou, a to v hovorenej i písanej forme. Vo svojich prejavoch využíva logicko-myšlienkové operácie, ako sú analýza a syntéza, abstrakcia, zovšeobecnenie, porovnávanie, klasifikácia, indukcia a dedukcia, analógia, zároveň vecne a s pomocou učiteľa argumentuje, obhajuje svoj názor a kriticky hodnotí. Používa a ovláda odbornú jazykovú terminológiu. Pri samostatnej tvorbe rozličných druhov textov v ústnej a písomnej forme v súlade s funkčnými jazykovými štýlmi primerane uplatňuje logickú nadväznosť a komunikatívnu funkčnosť slov a viet. Číta plynule s porozumením, pričom pozná a rozlišuje texty, orientuje sa v nich, takmer vždy dokáže zaznamenať a vypísať základné údaje. Umelecký text primerane analyzuje, hodnotí a porovnáva s inými umeleckými textami a interpretuje umelecký a vecný text. Pri následnej analýze a hodnotení umeleckého diela takmer vždy dokáže využívať nadobudnuté poznatky z jednotlivých jazykových rovín, štylistiky a teórie a dejín literatúry.
* Stupňom 3 – dobrý sa žiak klasifikuje, ak sa vyjadruje vhodne a kultivovane, čiastočne gramaticky správne v súlade s jazykovou normou a s funkciou (cieľom) jazykového prejavu a komunikatívnou situáciou, a to v hovorenej i písanej forme. Vo svojich prejavoch s pomocou učiteľa je schopný čiastočne využívať logicko-myšlienkové operácie, ako sú analýza a syntéza, porovnávanie. S pomocou učiteľa argumentuje, obhajuje svoj názor a hodnotí. Čiastočne používa odbornú jazykovú terminológiu. Pri samostatnej tvorbe rozličných druhov textov v ústnej a písomnej forme v súlade s funkčnými jazykovými štýlmi dochádza k čiastočnému porušeniu logickej nadväznosti a komunikatívnej funkčnosti slov a viet, v textoch sa objavujú štylistické a gramatické chyby. Žiak číta nesúvislo umelecké a odborné texty, s pomocou učiteľa sa v nich orientuje a vypisuje základné údaje. Interpretuje a porovnáva umelecký a vecný text, pričom čiastočne využíva poznatky z jednotlivých jazykových rovín, štylistiky a teórie a dejín literatúry.
* Stupňom 4 – dostatočný sa žiak klasifikuje, ak sa vyjadruje čiastočne gramaticky správne v súlade s jazykovou normou a s funkciou (cieľom) jazykového prejavu a komunikatívnou situáciou, a to v hovorenej i písanej forme. Má obmedzenú slovnú zásobu a často používa nesprávne jazykové prostriedky. Odbornú jazykovú terminológiu používa iba čiastočne. S pomocou učiteľa v ústnej a písomnej forme tvorí jednoduché druhy textov, pričom dochádza k čiastočnému porušeniu logickej nadväznosti a komunikatívnej funkčnosti slov a viet, v textoch sa objavuje väčšie množstvo štylistických a gramatických chýb. Žiak číta pomaly, nesúvislo a s prestávkami, v umeleckých a vecných textoch sa orientuje a vypisuje základné údaje s pomocou učiteľa. Dokáže jednoducho interpretovať umelecký alebo vecný text, a to s pomocou učiteľa a odpovedá na jednoduché otázky súvisiace s prečítaným textom.
* Stupňom 5 – nedostatočný sa žiak klasifikuje, ak vo vyjadrovaní robí gramatické chyby. Má obmedzenú slovnú zásobu a často používa nesprávne jazykové prostriedky. Jednoduché druhy textov v ústnej i písomnej forme dokáže tvoriť iba s pomocou učiteľa. V ústnej alebo písomnej forme sa vyskytujú štylistické a gramatické chyby. Žiak číta pomaly, nesúvislo, s prestávkami a v umeleckých a vecných textoch sa orientuje iba s pomocou učiteľa. Dokáže jednoducho iba s pomocou učiteľa interpretovať umelecký alebo vecný text a veľmi jednoducho odpovedať na otázky súvisiace s prečítaným textom.
* Písomné práce sa klasifikujú nasledovne:

100% - 90% = stupeň 1

89% - 75% = stupeň 2

74% - 60% = stupeň 3

59% - 40% = stupeň 4

39% - 0% = stupeň 5

* Diktáty sa hodnotia nasledovne:

0 – 3 chyby = stupeň 1

4 – 6 chýb = stupeň 2

7 – 9 chýb = stupeň 3

10 – 12 chýb = stupeň 4

13 a viac chýb = stupeň 5

* Školské slohové práce sa hodnotia podľa aktuálnych kritérií pre PFIČ MS.
* Za polrok aspoň 1 kontrolná previerka z tematického celku, aspoň 2 diktáty, 1 školská slohová práca a aspoň 2 ústne odpovede (literatúra, konverzácia).

**Obsah vzdelávania (učivo)**

Príloha č.1: Obsah vzdelávania