**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu Etická výchova**

**Názov predmetu:** **Etická výchova**

**Časový rozsah výučby:**

I. ročník: 1 hodina/týždeň (ročne 33 hodín)

II. ročník: 1 hodina/týždeň (ročne 33 hodín)

**Názov Štátneho vzdelávacieho programu:**   
Štátny vzdelávací program – ISCED 3 zo dňa 30.6.2008, I .upravená verzia máj 2010

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** vyšší stredný

**Vyučovací jazyk:** maďarský

**Charakteristika vyučovacieho predmetu**

**Hlavným zámerom predmetu etickej výchovy je:**

Poslaním povinne voliteľného predmetu etická výchova je **vychovávať osobnosť s vlastnou identitou** **a hodnotovou orientáciou**, v ktorej úcta k človeku a k prírode, spolupráca, prosociálnosť a národné hodnoty zaujímajú významné miesto. Pri plnení tohto cieľa sa neuspokojuje iba s poskytovaním informácií o morálnych zásadách, ale zážitkovým učením účinne **podporuje pochopenie a interiorizáciu mravných noriem** a napomáha osvojeniu správania sa, ktoré je s nimi v súlade. Pripravuje mladých ľudí pre život v tom zmysle, aby raz ako dospelí prispeli k vytváraniu harmonických a stabilných  vzťahov v rodine, na pracovisku, medzi spoločenskými skupinami, v národe a medzi národmi.

**Etická výchova sa  prvom rade  zameriava na výchovu k prosociálnosti, ktorá sa odráža v morálnych postojoch a v regulácii správania žiakov. Pre etickú výchovu je primárny rozvoj etických postojov a prosociálneho správania. Jej súčasťou je aj rozvoj sociálnych zručností /otvorená komunikácia, empatia, pozitívne hodnotenie iných…/ ako aj podpora mentálnej hygieny a podiel na primárnej prevencii porúch správania a učenia.**

**Tematické celky predmetu etickej výchovy (hlavné okruhy vzdelávania):**

**I. ročník: 33 hodín**

1. Komunikácia – 10 hodín

2. Dôstojnosť ľudskej osoby - 10 hodín

3. Etika sexuálneho života - 13 hodín

**II. ročník: 33 hodín**

1. Dobré vzťahy v rodine - 11 hodín

2. Filozofické zovšeobecnenie dosiaľ osvojených etických zásad - 11 hodín

3. Etika práce, etika a ekonomika - 11 hodín

**Ciele vyučovacieho predmetu**

* Umožniť žiakom na primeranej úrovni pomenovať a vysvetliť základné etické postoje a spôsobilosti
* ďalej rozvíjať a zdokonaľovať u žiakov základné etické postoje a spôsobilosti, osvojené na základnej škole, ako sú sebaovládanie, pozitívne hodnotenie seba a druhých, komunikačné zručnosti, tvorivé riešenie medziľudských vzťahov atď.,
* viesť žiakov k autonómnemu cíteniu a mysleniu, k poznaniu a uvedomeniu si svojich osobnostných vlastností, k zaujímaniu stanovísk a k rozlišovaniu dobra a zla
* umožniť žiakom osvojiť si základy empatického správania a naučiť sa asertívne presadzovať svoje požiadavky, návrhy, názory a postoje
* umožniť žiakom na primeranej úrovni vysvetliť základné etické pojmy, súvislosť medzi hodnotami a normami
* vysvetliť žiakom princípy náboženskej  i nenáboženskej etiky, ukázať im cestu k pochopeniu  a tolerovaniu správania, názorov a prežívania iných s ohľadom na ich vek, pohlavie, vzdelanie, národnú, národnostnú, etnickú, politickú, náboženskú príslušnosť a na ich osobnostné charakteristiky
* vysvetliť žiakom dôležité hodnoty a etické normy, súvisiace so životom a zdravím, rodinným životom, rodičovstvom a sexualitou, ekonomickým životom a prácou v povolaní, posilniť  u žiakov rozvíjanie morálneho úsudku a zmyslu pre zodpovednosť
* pomocou zážitkových metód, nácviku a prepojením osvojeného správania s každodenným životom umožniť žiakom osvojiť si základné postoje a spôsobilosti, súvisiace s uvedenými hodnotami a normami.

**Výchovné a vzdelávacie stratégie**

Výučba smeruje k tomu, aby žiaci dokázali :

* vedieť aktívne počúvať a rešpektovať názory druhých
* nepodliehať emóciám, nepoužívať morálne súdy a odsudzujúce hodnotenia
* uprednostňovať konštruktívny prístup, otvorenosť, čestnosť a slušnosť
* byť empatický – vcítiť sa do prežívania iných a akceptovať ich potreby
* využívať všetky dostupné formy komunikácie pri spracovávaní a vyjadrovaní informácií rôzneho typu
* prezentovať vlastný názor, ktorý je zrozumiteľný a akceptovateľný pre ostatných
* robiť etické analýzy s ohľadom na ľudské práva
* neustále si rozvíjať osobné a sociálne zručnosti
* kriticky myslieť, prehodnocovať fakty, identifikovať problémy
* pochopiť podstatu problému a vedieť urobiť záver
* riešiť konflikty kooperatívnym a spolupracujúcim spôsobom
* prijímať rozhodnutia a niesť za ne zodpovednosť
* pracovať tímovo, mať zručnosti spolupráce a priateľstva
* osvojiť si základné humanistické hodnoty a princípy demokracie
* uvedomiť si svoje práva, povinnosti, ľudské práva, záujmy, hodnoty, potreby a postoje v spojení so záujmami širšej skupiny
* orientovať sa v kultúrno-pluralitnom svete a použiť interkultúrne kontakty na obohatenie seba aj druhých
* aktívne reagovať na prejavy intolerancie, diskriminácie a xenofóbie
* zaujímať sa aktívne o veci verejné a zodpovedne konať
* zapájať sa do občianskeho života vo svojom okolí
* chrániť životné prostredie a kultúrne dedičstvo
* zamerať sa na sebapoznanie, sebazdokonaľovanie, sebakontrolu a sebareflexiu
* efektívne spolupracovať a mať tvorivý prístup v tímovej práci
* uvedomiť si svoju sociálnu pozíciu a rolu
* podieľať sa spoluzodpovedne na dosiahnutých cieľoch tímovej práce
* posúdiť vlastné reálne fyzické a duševné možnosti
* stanoviť si ciele a priority s ohľadom na svoje schopnosti, záujmovú orientáciu a životné podmienky
* byť schopný vstúpiť na trh práce
* zvažovať svoje predpoklady na podnikanie
* získavať a využívať informácie o vzdelávacích a pracovných príležitostiach
* uvedomiť si rozdiel medzi reálnym a virtuálnym svetom
* chápať riziká používania informačno-komunikačných technológií
* získavať a spracovávať informácie z internetu

Úlohou predmetu je rozvíjať **kľúčové kompetencie:**

1. komunikačné schopnosti a spôsobilosti

2. personálne a interpersonálne schopnosti

3. schopnosti tvorivo a kriticky riešiť problémy

4. formovať občiansku spoločnosť

**Stratégie vyučovania**

|  |  |  |
| --- | --- | --- |
| Tematický celok | Stratégie výučby – metódy | Stratégie výučby – formy práce |
| **I./ 1.Komunikácia** | Výklad, dialóg, rozhovor, diskusia, hranie rolí, zážitková metóda, DVD film | práca vo dvojiciach  frontálne vyučovanie  samostatná práca, kreslenie, scánky, besedy, interview |
| **I./2.** **Dôstojnosť ľudskej osoby** | Výklad,  dialóg,  diskusia, hranie rolí, zážitková metóda, brainstorming | frontálne vyučovanie  skupinové vyučovanie,  samostatná práca, kreslenie, tvorba plagátu, nástenky |
| **I./3. Etika sexuálneho života** | Výklad,  dialóg, rozhovor, diskusia,  situačno-problémová metóda,  obrazový material | frontálne vyučovanie  skupinové vyučovanie, dotázník, prezentácia, riešenie problémovej situácie |
| **II./1. Dobré vzťahy v rodine** | Výklad,  dialóg,  diskusia, hranie rolí, zážitková metóda, brainstorming | frontálne vyučovanie, skupinové vyučovanie,  práca vo dvojiciach, tvorba rodinného rozpočtu, anketa, scénky |
| **II./2. Filozofické zovšeobecnenie dosiaľ osvojených etických zásad** | Výklad,  dialóg,  diskusia, hranie rolí, zážitková metóda, brainstorming  DVD dokument, reflexia | frontálne vyučovanie  skupinové vyučovanie, prezentácia tradícií, zvykov, životných štýlov |
| **II./3. Etika práce, etika a ekonomika** | Výklad,  dialóg,  diskusia, hranie rolí, problémová metóda | Diskusia  Beseda s osobnosťou  Voľba profesie, cesta k úspechu, |

**Učebné zdroje**

|  |  |  |  |  |
| --- | --- | --- | --- | --- |
| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| **I./ 1.Komunikácia** | |  | | --- | | Lenz, L.- Krížová, O.:  Metodický materiál  k predmetu etická výchova;  Miedzgová, J.: Základy  etiky;  Prevendárová, J. – Kubíčková, G. : Základy rodinnej a sexuálnej výchovy;  Roche Olivar, R. – Etická výchova; | | DVD prehrávač,  prezentácie učiteľa, video, knihy, denná tlač, PC | Zošit, papier, farbičky, časopisy, nožnice, fotky, lepidlo, nástenky, špendlíky, špagát, obrázky | Internet,  Aktualita, knižnica, exkurzie |
| **I./3. Etika sexuálneho života** |
| **II./1. Dobré vzťahy v rodine** |
| **II./2. Filozofické zovšeobecnenie dosiaľ osvojených etických zásad** |
| **II./3. Etika práce, etika a ekonomika** |

**Hodnotenie a klasifikácia**

Na hodine etickej výchovy žiakov nehodnotíme známkou. Na vysvedčení sa uvedie absolvoval, neabsolvoval. Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.

**Obsah vzdelávania (učivo)**

Príloha č.1: Obsah vzdelávania

Príloha č.2: Časovo – tematický plán