**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu španielsky jazyk**

**Názov predmetu:** Španielsky jazyk

**Časový rozsah výučby:**

II. ročník: 3 hodiny/týždeň (ročne 99 hodín)

III. ročník: 4 hodiny/týždeň (ročne 132 hodín)

IV. ročník: 3 hodiny/týždeň (ročne 81 hodín)

**Názov Štátneho vzdelávacieho programu:**   
Inovovaný Štátny vzdelávací program pre gymnáziá (ISCED 3A) číslo: 2015-7846/10840:1-10B0 (platné od 1. septembra 2015)

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** vyšší stredný

**Vyučovací jazyk:** maďarský

**Charakteristika vyučovacieho predmetu**

Cieľom výučby ďalšieho cudzieho jazyka je dosiahnutie úrovne A2, a tak podporovať vzájomné porozumenie medzi ľuďmi, umožniť každodennú komunikáciu medzi nimi a poukázať na multikultúrne vzťahy a hodnoty. Osvojenie si základov ďalšieho cudzieho jazyka pomáha žiakovi prekonávať bariéry, a tak prispievať k zvýšeniu jeho mobility v osobnom živote, v ďalšom štúdiu v rámci Európskej únie a napokon uplatnení sa na trhu práce. Zároveň u žiakov pestuje schopnosť samostatne rozvíjať získané vedomosti, zručnosti a návyky prehlbovať si ďalším štúdiom znalosť príslušného cudzieho jazyka.

Obsahom vyučovania druhého cudzieho jazyka je systematické formovanie a prehlbovanie vedomostí, zručností a návykov zameraných na tieto oblasti:

* zvukovú a grafickú stránku jazyka, jeho slovnú zásobu v základných tematických okruhoch a každodenných situáciách a gramatiku;
* reč ako fungovanie jazyka v procese komunikácie, t.j. na osvojenie receptívnych a produktívnych rečových zručností;
* vybrané krajinovedné informácie príslušnej jazykovej oblasti a rozvíjanie multikultúrneho prehľadu;
* všeobecné učebné zručnosti, ktoré žiakovi umožňujú efektívne sa učiť;
* získavať, spracovávať a uchovávať informácie obsiahnuté v cudzojazyčných textoch nielen z učebníc, ale aj z internetu, nahrávok a filmových ukážok;
* rozvoj osobnosti žiaka a vypestovanie návyku celoživotného vzdelávania.

**Hlavným zámerom predmetu španielsky jazyk je:**

oboznámiť žiaka základmi druhého cudzieho jazyka a viesť ho k tomu, aby počas štyroch rokov štúdia dosiahol úroveň A2 a dokázal:

* vedome získať nové vedomosti a zručnosti,
* opakovať si osvojené vedomosti a dopĺňať si ich,
* uvedomovať si stratégie učenia sa pri osvojovaní si cudzieho jazyka,
* opísať rôzne stratégie učenia sa s cieľom pochopiť ich a používať,
* pochopiť potrebu vzdelávania sa v cudzom jazyku,
* dopĺňať si vedomosti a rozvíjať zručnosti, prepájať ich s už osvojeným učivom, systematizovať ich a využívať pre svoj ďalší rozvoj a reálny život,
* kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja,
* udržať pozornosť pri prijímaní informácií,
* pochopiť zámer zadanej úlohy,
* účinne spolupracovať vo dvojiciach i v pracovných skupinách,
* aktívne a často využívať doteraz osvojený jazyk,
* pri samostatnom štúdiu využívať dostupné materiály,
* byť otvorený kultúrnej a etnickej rôznorodosti.

**Tematické celky predmetu španielsky jazyk (hlavné okruhy vzdelávania):**

**II. ročník: 99 hodín**

1. Rodina a spoločnosť

2. Náš domov

3. Vzdelávanie a práca

4. Človek a príroda

5. Voľný čas a záľuby

6. Výživa a zdravie

7. Uprostred multikultúrnej spoločnosti

8. Krajiny, mestá a miesta

9. Vzory a ideály

10. Slovensko

11. Krajina, ktorej jazyk sa učím

12. Odievanie a móda

13. Človek na cestách

14. Gramatika

**III. ročník: 132 hodín**

1. Rodina a spoločnosť

2. Náš domov

3. Človek na cestách

4. Vzdelávanie a práca

5. Človek a príroda

6. Voľný čas a záľuby

7. Výživa a zdravie

8. Odievanie a móda

9. Šport nám, my športu

10. Obchod a služby

11. Mládež a jej svet

12. Krajina, ktorej jazyk sa učím

13. Gramatika

**IV. ročník: 81 hodín**

1. Ľudské telo, starostlivosť o zdravie

2. Človek na cestách

3. Vzdelávanie a práca

4. Človek a príroda

5. Kultúra a umenie

6. Slovensko

7. Krajina, ktorej jazyk sa učím

8. Voľný čas a záľuby

**Ciele vyučovacieho predmetu**

Základným cieľom vyučovacieho predmetu španielsky jazyk je sprostredkovať žiakom jazykové a všeobecné kompetencie tak, aby rozvíjali komunikatívnu kompetenciu ako prostriedok dorozumievania a myslenia, na podávanie a výmenu informácií. Jazykové vzdelávanie má vychovávať žiakov ku kultivovanému jazykovému prejavu a podieľať sa na rozvoji ich duševného rozvoja. Cieľové kompetencie majú charakter všeobecne formulovaných požiadaviek na vedomosti a zručnosti, ktoré si má žiak osvojiť v priebehu štúdia. Jazykové vzdelávanie má pripraviť žiakov na aktívny život v multikultúrnej spoločnosti, k osvojeniu si praktických rečových zručností, pripraviť žiakov na ich účasť v priamej a nepriamej komunikácii vrátane prístupu k informačným zdrojom a rozširovať ich poznatky o svete, prispievať k formovaniu osobnosti žiakov, rozvíjať ich schopnosti učiť sa po celý život, učiť ich byť vnímavými k rôznym kultúram, disponovať schopnosťami používať rôzne spôsoby dorozumievania s inými kultúrami. Ciele vzdelávanie v španielskom jazyku zodpovedajú výstupnej úrovni Spoločného európskeho referenčného rámca jazykovej spôsobilosti.

Cieľom vzdelávanie v predmete španielsky jazyk je, aby žiak získal komunikačné kompetencie, ktoré mu umožňujú používať konkrétne jazykové prostriedky v komunikácii.

Komunikačné kompetencie zahŕňajú nasledovné zložky:

1. Jazyková kompetencia

Viesť žiaka k tomu, aby dokázal používať:

* bežné slovná a slovné spojenia nevyhnutné pre uspokojovanie jednoduchých komunikačných potrieb,
* základné vetné modely a vedel komunikovať o osvojených témach prostredníctvom naučených výrazov,
* osvojenú slovnú zásobu tak, aby si vedel poradiť v každodenných situáciách,
* niektoré jednoduché gramatické štruktúry cudzieho jazyka, aj keď sa niekedy dopúšťa základných chýb, ale je mu rozumieť.

1. Sociolingvistická kompetencia

Žiak má osvojené určité sociolingvistické kompetencie, ktoré si ďalej rozvíja tak, aby dokázal:

* komunikovať v bežných spoločenských situáciách,
* jednoducho sa vyjadrovať pomocou základných funkcií jazyka, akými sú výmena informácií, žiadosť, jednoduché vyjadrenie vlastných názorov, pozvanie, ospravedlnenie atď.
* udržiavať základnú spoločenskú konverzáciu prostredníctvom bežných výrazov, pričom vzhľadom na limitovanú slovnú zásobu a gramatiku je nútený podstatne zjednodušiť obsah svojej výpovede.

1. Pragmatická kompetencia

Žiak svoje pragmatické kompetencie rozvíja tak, aby dokázal:

* sformulovať svoje myšlienky v súlade s vyžadovanou stratégiou (zámer, téma, logická následnosť),
* funkčne využívať základné jazykové prostriedky na získavanie informácií, na jednoduché vyjadrenie odmietnutia, túžby, zámeru, záujmu, prekvapenia atď.,
* vytvoriť jednoduchý interaktívny text za účelom výmeny informácií,
* používať jednoduché výrazové prostriedky na začatie, udržanie a ukončenie krátkeho dialógu,
* používať základné konektory na spájanie jednoduchých viet potrebných na vyrozprávanie alebo opis príbehu v logickom časovom slede.

**Výchovné a vzdelávacie stratégie**

Vo vyučovacom predmete španielsky jazyk sa využívajú pre utváranie a na rozvíjanie kľúčových kompetencií výchovné a vzdelávacie stratégie, ktoré žiakom umožňujú rozvíjať:

* komunikatívne a sociálne interakčné spôsobilosti,
* interpersonálne a intrapersonálne spôsobilosti,
* schopnosti riešiť problémy,
* spôsobilosti využívať informačné technológie.

Úlohou predmetu je rozvíjať **kľúčové kompetencie** tak, aby sa:

* formovali rečové zručnosti potrebné v ústnom a písomnom prejave,
* rozvíjala slovná zásoba a gramatika,
* rozvíjali schopnosti potrebné na komunikáciu v bežných situáciách,
* vyvinula schopnosť správneho reagovania v rôznych spoločenských situáciách a dodržiavania konvencií slušnosti,
* rozvíjala osobnosť žiaka a vypestoval návyk celoživotného vzdelávania,
* spracovávali informácie z rôznych zdrojov a aby sa vymenili navzájom v rámci skupín a triedy,
* a aby si žiak uvedomil, že bez ovládania cudzích jazykov aké ťažkosti ho očakávajú počas zabezpečenia peňazí pre uspokojovanie životných potrieb (príjem – práca).

**Stratégie vyučovania**

|  |  |  |  |  |
| --- | --- | --- | --- | --- |
| **Komunikačné zručnosti** | **Stratégie vyučovania** | | | |
| **Metódy** | | **Formy práce** | |
| Počúvanie s porozumením | Reproduktívna – riadený rozhovor  Heuristická – rozhovor, riešenie navodených situácií  Tvorivá, ilustratívna | | Frontálna a individuálna práca žiakov  Skupinová práca žiakov  Kooperatívne riešenie problémových úloh  Práca s ilustratívnym materiálom,  Použitie CD, DVD, internet | |
| Čítanie s porozumením | Informačno – receptívna  Výkladovo – ilustratívna | | Frontálna a individuálna práca žiakov  Skupinová práca žiakov  Demonštračná práca | |
| Písomný prejav | Problémová situácia  Reproduktívna – riadený rozhovor  Heuristická – plán a etapy riešenia problémov  Brainstorming – nápady a riešenie daného problému  Výskumná – osvojenie skúsenosti z tvorivej činnosti | | Samostatná práca žiakov  Demonštračná práca  Individuálna práca žiakov  Kooperatívne riešenie úloh | |
| Ústny prejav | Receptívne – interakcie s ľuďmi Reproduktívna – napodobovanie uvedenej činnosti  Pasívna a aktívna umelecká činnosť  Protirečenia a motivácia  Brainstorming – nápady a riešenia daného problému | | Výkladová – rozhovor, diskusia, projekt  Demonštračná – postup činnosti, riešenie úloh  Frontálna, skupinová a individuálna práca žiakov | |
| Tematický celok | | Stratégie výučby – metódy | | Stratégie výučby – formy práce | |
| Rodina a spoločnosťNáš domov Ľudské telo, starostlivosť o zdravie  Človek na cestách  Vzdelávanie a práca  Človek a príroda  Voľný čas a záľuby  Výživa a zdravie  Uprostred multikultúrnej spoločnosti  Odievanie a móda  Krajiny, mestá a miesta  Kultúra a umenie  Mládež a jej svet  Vzory a ideály  Slovensko  Krajina, ktorej jazyk sa učím | | Reproduktívna – riadený rozhovor  Tvorivá, ilustratívna Informačno – receptívna  Výkladovo – ilustratívna  Brainstorming – nápady a riešenie daného problému  Výskumná – osvojenie skúsenosti z tvorivej činnosti | | Frontálna, skupinová a individuálna práca žiakov  Kooperatívne riešenie úloh  Práca s ilustratívnym materiálom,  Použitie CD  Demonštračná práca  Individuálna práca žiakov | |
| Gramatika | | Informačno – receptívna Výkladovo – ilustratívna | | Frontálna a individuálna práca žiakov  Skupinová práca žiakov  Kooperatívne riešenie úloh  Samostatná práca žiakov  Použitie CD | |

**Učebné zdroje**

|  |  |  |  |  |
| --- | --- | --- | --- | --- |
| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| Rodina a spoločnosťNáš domov Ľudské telo, starostlivosť o zdravie  Človek na cestách  Vzdelávanie a práca  Človek a príroda  Voľný čas a záľuby  Výživa a zdravie  Uprostred multikultúrnej spoločnosti  Odievanie a móda  Krajiny, mestá a miesta  Kultúra a umenie  Mládež a jej svet  Vzory a ideály  Slovensko  Krajina, ktorej jazyk sa učím  Gramatika | Jana Lenghartová: Španielčina 1,2  Zelkó Katalin: Szó-kincs-tár  P. R. Dominguez: El español con... juegos y actividades | CD prehrávač  počítač, projektor | Fotokópie, obrázky, krížovky,  pomocné interaktívne kartičky | Prekladový slovník, internet |

**Hodnotenie a klasifikácia**

* Hodnotenie a klasifikácia predmetu španielsky jazyk je v súlade s Metodickým pokynom č. 21/2011.
* Predmetom hodnotenia a klasifikácie v predmete cudzí jazyk je cieľová komunikačná úroveň žiaka v jednotlivých ročníkoch, v súlade s učebnými osnovami a vzdelávacími štandardami.
* Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností: čítanie, písanie, počúvanie, samostatný ústny prejav a rozhovory.
* Pri hodnotení v predmete cudzí jazyk sa berú do úvahy tieto aspekty: obsahová primeranosť, plynulosť vyjadrovania, jazyková správnosť a štruktúra odpovede.
* Kritériá klasifikácie musia byť v súlade s požadovanou úrovňou ovládania cudzieho jazyka A1 a A2 podľa Spoločného európskeho referenčného rámca pre cudzie jazyky a musia zodpovedať náročnosti definovanej v učebných osnovách a vzdelávacích štandardoch.
* Výchovno-vzdelávacie výsledky žiaka sa v predmete cudzí jazyk na úrovni A1 a A2 klasifikujú nasledovne v primeranom rozsahu pre príslušný ročník štúdia.
* Stupňom 1 – výborný sa žiak klasifikuje, ak na sledovanej úrovni cudzieho jazyka má osvojenú príslušnú slovnú zásobu, naučenými krátkymi slovnými spojeniami správne reaguje na základné komunikačné situácie a je schopný primerane nadviazať a rozvíjať základnú spoločenskú konverzáciu. Obsah prejavu je jednoduchý v dôsledku limitovanej slovnej zásoby a gramatiky, ale zrozumiteľný a plynulý. Reč je jasne a zreteľne formulovaná. Žiak sa aktívne zapája do krátkych rozhovorov na témy, ktoré ho zaujímajú. Písomný prejav je jednoduchý a gramaticky správny. Žiak správne rozumie informáciám v krátkych zvukových záznamoch, správne chápe jednoduché pokyny a dokáže na ne zareagovať. Žiak rozumie prečítanému textu, vie vyhľadať špecifické informácie v zoznamoch, vybrať z nich potrebné informácie a z kontextu dokáže pochopiť i význam niektorých neznámych slov.
* Stupňom 2 – chválitebný sa žiak klasifikuje, ak na sledovanej úrovni cudzieho jazyka má primerane osvojenú príslušnú slovnú zásobu, na základe ktorej je schopný takmer vždy správne reagovať na podnety v základných komunikačných situáciách a primerane nadviazať a udržiavať základnú spoločenskú konverzáciu. Žiakov prejav je zrozumiteľný, prerušovaný občasnými krátkymi prestávkami, spôsobenými menšími lexikálnymi a gramatickými nedostatkami. Žiak je aktívnym účastníkom komunikácie, drobné gramatické nedostatky neovplyvňujú zrozumiteľnosť jeho výpovede. Písomný prejav je jednoduchý a stručný, prípadné nedostatky v slovnej zásobe žiaka neprekážajú pri jeho zrozumiteľnosti. Žiak takmer vždy správne chápe a reaguje na pokyny krátkeho zvukového záznamu, rozumie slovným spojeniam a výrazom, vzťahujúcim sa na bežné oblasti každodenného života. Žiak chápe konkrétnu informáciu v jednoduchších písaných materiáloch, s ktorými prichádza do styku.
* Stupňom 3 – dobrý sa žiak klasifikuje, ak na sledovanej úrovni cudzieho jazyka reaguje na základné komunikačné situácie, je však málo aktívny. Nevyužíva v plnej miere príslušnú slovnú zásobu a zrozumiteľnosť jeho prejavu sťažujú častejšie krátke prestávky, spôsobené jazykovými nedostatkami. Žiak používa nesprávne výrazy a chýbajúce výrazy dokáže len sporadicky opísať. Obsah výpovede je zväčša primeraný, žiak potrebuje na udržanie rozhovoru pomoc učiteľa. Žiak nedokáže vždy porozumieť zvukovému záznamu a v dôsledku toho neadekvátne reaguje na pokyny. Písomný prejav je poznačený častými gramatickými nedostatkami, zrozumiteľnosť výpovede však zostáva zachovaná. Žiak dokáže pochopiť krátke jednoduché texty.
* Stupňom 4 – dostatočný sa žiak klasifikuje, ak na sledovanej úrovni cudzieho jazyka dokáže reagovať na základné komunikačné situácie len s pomocou učiteľa, do jednoduchej komunikačnej diskusie sa takmer nezapája. Povinnú slovnú zásobu ovláda obmedzene, nedokáže primerane používať krátke slovné spojenia. Zrozumiteľnosť prejavu je značne narušená dlhými prestávkami, nesúvislými vetami a nesprávne použitými lexikálnymi prostriedkami. V písomnom prejave len s ťažkosťami dokáže podať informáciu, pričom zrozumiteľnosť sa stráca i v dôsledku častých gramatických nedostatkov. Žiak má problém porozumieť krátku zvukovú nahrávku a často nesprávne reaguje na pokyny. Žiak len sčasti dokáže porozumieť jednoduchému textu.
* Stupňom 5 – nedostatočný sa žiak klasifikuje, ak na sledovanej úrovni cudzieho jazyka nie je schopný reagovať na podnet, na základné komunikačné frázy nedokáže odpovedať ani s pomocou učiteľa. Žiak si neosvojil základnú slovnú zásobu, v dôsledku čoho nie je schopný vytvoriť písomný text. Neadekvátna a chýbajúca slovná zásoba bráni porozumeniu. Pri zvukovom zázname nie je schopný porozumieť krátkym pokynom. Čitateľská kompetencia absentuje.

Písomné práce sa klasifikujú nasledovne:

100 % - 90 % = stupeň 1

89 % - 75 % = stupeň 2

74 % - 60 % = stupeň 3

59 % - 40 % = stupeň 4

39 % - 0 % = stupeň 5

Za polrok aspoň 1 kontrolná previerka, aspoň 2 písomky zo slovnej zásoby a aspoň 2 ústne odpovede.

**Obsah vzdelávania (učivo)**

Príloha č.1: Obsah vzdelávania