**Gymnázium a ZŠ Sándora Máraiho s vyučovacím jazykom maďarským,**

**Kuzmányho 6, 041 74 Košice**

**Učebné osnovy vyučovacieho predmetu Slovenský jazyk a slovenská literatúra**

**Názov predmetu:** Slovenský jazyk a slovenská literatúra

**Časový rozsah výučby:**

I.ročník: 5 hodín/týždeň (ročne 165 hodín)

II.ročník: 6 hodín/týždeň (ročne 198 hodín)

III. ročník: 5 hodín/týždeň (ročne 165 hodín)

IV. ročník: 5 hodín/týždeň (ročne 165 hodín)

**Názov Štátneho vzdelávacieho programu:**   
Štátny vzdelávací program – ISCED 1 zo dňa 30.6.2008 a inovovaný ŠVP zo dňa 6.2.2015

**Názov Školského vzdelávacieho programu: ŠkVP** Gymnázium a základná škola Sándora Máraiho s vyučovacím jazykom maďarským, Kuzmányho 6, 041 74 Košice

**Stupeň vzdelania:** primárny

**Vyučovací jazyk:** maďarský

**Charakteristika vyučovacieho predmetu**

**Hlavným zámerom predmetu slovenský jazyk a slovenská literatúra je:**

Slovenský jazyk zaberá v hierarchii učebných predmetov popredné miesto. Je špecifickým učebným predmetom druhým jazykom po materinskom jazyku v školách s vyučovacím jazykom maďarským. Vyučovanie slovenského jazyka na 1. stupni základnej školy s vyučovacím jazykom maďarským má ústredné postavenie: má napomáhať celkovému osobnostnému rozvoju žiaka, získavaniu návykov slušného správania špeciálne v rečovej oblasti, kladne pôsobiť na vývin jeho rečovo-analogických schopností, rozvoj jazykového cítenia, tvorivosti a kladných postojov k slovenskému jazyku.

Jeho špecifickosť determinuje skutočnosť, že slovenský jazyk:

a) je štátnym jazykom v Slovenskej republike (slovenský jazyk má štatút štátneho jazyka, používanie ktorého reguluje Zákon Národnej rady Slovenskej republiky 270/1995 Z. z. z 15. novembra 1995 o štátnom jazyku Slovenskej republiky);

b) v školách s vyučovacím jazykom maďarským je druhým špecifickým cieľovým jazykom, pri plánovaní ktorého sa zohľadňujú spoločenské požiadavky;

c) je nástrojom dorozumenia občanov maďarskej národnosti s občanmi inej národnosti v Slovenskej republike.

Východiskom je skutočnosť, že žiaci prichádzajú do l. ročníka s rôznymi jazykovými a rečovými kompetenciami. Môže to byť z rôznych dôvodov: nepovinná návšteva MŠ, rôzna dĺžka navštevovania MŠ, nepovinná jazyková príprava v MŠ; rozdielne jazykové a sociálne prostredie žiakov (sociokultúrne prostredie); školská zrelosť (biologické predpoklady, dynamika a tempo vývinu, individuálne vlastnosti žiakov: emocionálne EQ a rozumové IQ); schválené učebné plány (so zavedením vyučovania 1. cudzieho jazyka od 3. ročníka ZŠ, v prípade škôl s VJM sa jedná o zavedenie ďalšieho jazyka popri maďarského ako vyučovacieho a slovenského ako štátneho jazyka, ktoré sa vyučujú od 1. ročníka); rozdielne jazykové kompetencie žiakov aj z materinského jazyka.

V súlade s ontogenetickou psychológiou vyučovanie slovenského jazyka sa delí na cykly/etapy. V nižších ročníkoch základnej školy sa delí vyučovanie nasledovne:

- 1. cyklus: začiatočná etapa (1. - 3. ročník ZŠ),

Prvý, druhý a tretí ročník základného vzdelávania tvorí jeden obsahovo spojený cyklus. Od 1. ročníka prebieha úvodný ústny kurz, od 2. ročníka čiastočne redukovaný ústny kurz s osvojovaním základov čítania a písania. Vzdelávacie výstupy sa dajú zadefinovať až ku koncu 1. cyklu, t.j. na konci 3. ročníka základnej školy.

- 2. cyklus: pokračovacia etapa (4. - 6. ročník ZŠ).

Na hodinách slovenského jazyka žiaci vnímajú slovenskú reč na základe osvojených poznatkov v materinskom jazyku. Vyučovanie slovenského jazyka preto úzko súvisí aj ostatnými učebnými predmetmi. Žiaci tejto vekovej kategórie sú vnímaví, orientujú sa hlavne na hrové situácie a formy vyučovania.

V tomto veku vhodnou motiváciou môžeme vytvoriť a pestovať pozitívne postoje žiakov k slovenskému jazyku, ako druhému jazyku. Slovenský jazyk je nástrojom dorozumievania, v konečnom dôsledku však slúži na vyjadrenie vlastných myšlienok na vekuprimeranej úrovni žiakov. Učebný predmet využijeme aj na celkový rozvoj osobnosti žiaka.

**Tematické celky predmetu Slovenský jazyk a slovenská literatúra**

**(hlavné okruhy vzdelávania):**

**I. ročník:165 hodín**

I. Rodina a spoločnosť- 30 hod

II. Domov a bývanie- 17 hod

III. Voľný čas a záľuby- 14 hod

IV. Doprava a cestovanie – 17 hod

V. Ľudské telo, starostlivosť o zdravie– 20 hod

VI. Vzdelávanie a práca– 17 hod

VII.Obchod a služby – 21 hod

VII. Človek a príroda – 31 hod

**II. ročník:198 hodín**

I. Osobné údaje a rodina – 32 hod

II. Dom a domov – 24 hod

III. Každodenný život – 18 hod

IV. Voľný čas, zábava a šport – 17 hod

V. Cestovanie, doprava – 20 hod

VI. Starostlivosť o zdravie a telo – 18 hod

VII. Škola a trieda, okolie školy – 23 hod

VIII.Obchod, nakupovanie – 18 hod

IX. Počasie, kalendár. Príroda, ročné obdobia – 28 hod

**III. ročník: 165 hodín**

I. Vzdelávanie a práca – 24 hod

II. Domov a bývanie - 8 hod

III. Rodina a spoločnosť – 10 hod

IV. Človek a príroda – 58 hod

V. Obchod a služby – 5 hod

VI. Naša vlasť – 7 hod

VIL. Ľudské telo, starostlivosť o zdravie – 6 hod

VIII. Voľný čas a záľuby – 10 hod

IX. Doprava a cestovanie – 10 hod

X. Gramatika - písomný prejav – 28 hod

**IV. ročník: 165 hodín**

I. Rodina a spoločnosť- 11 hod

II. Domov a bývanie-14 hod

III. Vzdelávanie a práca– 13 hod

IV. Voľný čas a záľuby– 12 hod

V. Doprava a cestovanie– 10 hod

VI. Ľudské telo, starostlivosť o zdravie– 9 hod

VII. Naša vlasť – 15 hod

VIII. Obchod a služby– 15 hod

IX. Človek a príroda – 25 hod

X. Gramatika - písomný prejav – 41 hod

**Ciele vyučovacieho predmetu**

Cieľom vyučovania slovenského jazyka je dosiahnuť, aby žiaci po skončení prvého stupňa základnej školy vyjadrovali svoje myšlienky ústne aj písomne po slovensky samostatne, bez väčších ťažkostí na úrovni primeranej veku, t. j. dosiahnuť mierne pokročilú úroveň ovládania slovenského jazyka na 1. stupni základnej školy s vyučovacím jazykom maďarským podľa vzoru európskeho jazykového portfólia. Táto úroveň umožňuje čiastočne uvedomené osvojovanie slovenského jazyka praktickým osvojovaním ortoepických, ortografických a gramatických pravidiel potrebných na ústnu a písomnú komunikáciu v danom vývojovom období.

Cieľom pedagóga na 1. stupni v počiatočnej etape je, aby žiaci získali najzákladnejšie jazykové a rečové zručnosti, t. j.

o dosiahnuť plynulý prechod od reproduktívnej k produktívnej forme komunikácie,

o rozvíjať rečovo – komunikatívne zručnosti žiakov,

o rozvíjať schopnosť dorozumieť sa v rôznych komunikatívnych situáciách s primeranou znalosťou gramatiky,

o podľa moţnosti zabezpečiť jednojazyčný charakter vyučovania.

Cieľom žiaka na 1. stupni ZŠ naďalej ostáva:

- rozumieť (počúvanie s porozumením),

- dosiahnuť plynulý prechod od reproduktívnej k produktívnej forme komunikácie

- rozvíjať schopnosť dorozumieť sa v rôznych komunikatívnych situáciách s primeranou znalosťou gramatiky,

- hovoriť (usmerňovaný rozhovor a samostatný ústny prejav),

-čítať (čítanie s porozumením),

-písať (samostatný písomný prejav) v slovenskom jazyku.

- motivovať žiakov využívať základné kultúrne nástroje na kultivovanú komunikáciu, postupne rozlišovať rôzne súčasti kultúry,

- rozvíjať kultivovanú vizuálnu, sluchovú, jazykovú a pohybovú gramotnosť a tvorivosť

- viesť žiakov k pochopeniu význam kultúrnych a umeleckých pamiatok na Slovensku.

**Špecifické ciele slovenského jazyka a slovenskej literatúry v školách s vyučovacím jazykom maďarským sú:**

∙ naučiť žiakov rozoznať kontrastívne znaky maďarskej a slovenskej abecedy a základných jazykových javov,

∙ oboznámiť žiakov s ortoepickými, ortografickými a s gramatickými pravidlami potrebnými na ústnu a písomnú komunikáciu v danom vývojovom období,

∙ rozvíjať rečovo- komunikatívne, jazykové zručnosti žiakov, dosiahnuť plynulý prechod od reproduktívnej k produktívnej forme komunikácie

∙ viesť žiakov k vyjadrovaniu svojich myšlienok ústne aj písomne po slovensky samostatne, bez väčších ťažkostí na mierne pokročilej úrovni,

∙ podporovať žiakov v snahe opisovať svoje estetické zážitky,

∙ rozvíjať kritické myslenie žiakov.

**Výchovné a vzdelávacie stratégie**

Výchovné a vzdelávacie stratégie napomôžu rozvoju a upevňovaniu kľúčových kompetencií žiaka. V tomto predmete budeme rozvíjať a skvalitňovať kľúčové kompetencie komunikatívne a sociálno interakčné, interpersonálne a intrapersonálne, spôsobilosti tvorivo riešiť problémy, spôsobilosti využívať informačné technológie a spôsobilosti.  Preto je dôležitou súčasťou teoretického poznávania a zároveň prostriedkom precvičovania, upevňovania, prehlbovania a systematizácie poznatkov okrem iného aj riešenie úloh z učiva jednotlivých tematických celkov,  úloh komplexného charakteru, ktoré umožňujú spájať a využívať poznatky z viacerých častí učiva v rámci medzipredmetových vzťahov.

Úlohou predmetu je rozvíjať kľúčové kompetencie tak:

* aby sa formovali a rozvíjali 3 kľúčové kompetencie potrebné pri výučbe jazyka – porozumieť (počúvať a čítať), hovoriť (ústna interakcia a samostatný ústny prejav) a písať
* žiak bol schopný primerane riešiť každodenné komunikačné situácie, v ktorých sa môže ocitnúť a vedel riešiť
* aby dokázal komunikovať s mladými ľuďmi i dospelými, ktorí hovoria slovenským jazykom, bol schopný získavať a vymieňať si informácie a sprostredkovať svoje myšlienky a pocity v jazyku
* rozumel a lepšie chápal spôsob života a  kultúrne dedičstvo.

**Finančná gramotnosť:**

Témy a kompetencie:

*1.Človek vo sfére peňazí*

* pomenovať základné ľudské hodnoty. Pomenovať základné ľudské potreby
* posúdiť spôsoby, akými rodičia zabezpečujú životné potreby celej rodiny. Vymenovať svoje vlastné skúsenosti s prácami v domácnosti
* opísať príklady bohatstva a chudoby

*2.Opísať príklady bohatstva a chudoby*

* uviesť príklady finančných rozhodnutí a ich možných dôsledkov
* uviesť príklady, prečo sa oplatí jednotlivcovi byť dobre finančne informovaný
* opísať, ktoré druhy osobných informácií by nemali byť odhalené tretím osobám
* zoradiť osobné želania/potreby podľa ich dôležitosti
* uviesť príklady míňania peňazí u detí predchádzajúcich generácií

*3. Zabezpečenie peňazí pre uspokojovanie životných potrieb - príjem a práca*

* pomenovať osobné, rodinné a spoločenské potreby
* vysvetliť na jednoduchom príklade vzťah človeka a rodiny k peniazom

4. *Vysvetliť na jednoduchom príklade vzťah človeka a rodiny k peniazom*

* porovnať ceny rovnakého výrobku v dvoch rôznych obchodoch

*5. Úver a dlh*

* opísať spôsoby, ako sa vyhnúť problémom so zadĺžením (predĺžením) alebo ako ich zvládnuť
* opísať, aké vlastnosti by mal mať človek, ktorý si požičia obľúbenú osobnú vec iného človeka
* porozprávať o tom, čo môže nastať pri požičiavaní si cenných predmetov alebo peňazí.

*6. Sporenie a investovanie*

* opísať svoju predstavu o tom, ako človek môže sporiť

*7. Riadenie rizika a poistenie*

* opísať na jednoduchých príkladoch existenciu vonkajších vplyvov na človeka
* vedieť uviesť na príkladoch význam starých rodičov v rodine

**Prierezové témy:**

Pri tvorbe tematicko– výchovno vzdelávacích plánov do obsahu predmetu sú implementované jednotlivé prierezové témy podľa odporúčania ISCED1:

* Multikultúrna výchova
* Osobnostný a sociálny rozvoj
* Regionálna výchova a tradičná ľudová kultúra
* Mediálna výchova
* Dopravná výchova - výchova k bezpečnosti v cestnej premávke

**Stratégie vyučovania**

| **Tematický celok** | **Stratégie výučby – metódy** | **Stratégie výučby – formy práce** |
| --- | --- | --- |
| **I.roč.**  **Rodina a spoločnosť**  **Domov a bývanie**  **Voľný čas a záľuby**  **Doprava a cestovanie**  **Ľudské telo, starostlivosť o zdravie**  **Vzdelávanie a práca**  **Obchod a služby**  **Človek a príroda** | Informačnoreceptívna  -  výklad  Reproduktívna  -  riadený rozhovor  Dialogické metódy  -  sokratovský rozhovor, heuristický rozhovor, beseda, diskusia  Didaktické hry  -  inscenačné, rolové hry, situačné hry, brainstorming (burza nápadov) | Frontálna výučba  Frontálna a individuálna práca žiakov  Skupinová práca žiakov  Práca s knihou  Projekt  Vychádzky  Práca s učebnicou, časopisom a didaktickou technikou |
| **II – IV.roč**  **Škola a trieda, okolie školy**  **Dom a domov, prostredie, miesta**  **Osobné údaje a rodina, medziľudské vzťahy**  **Počasie, kalendár, príroda, ročné obdobia**  **Obchod, nakupovanie a služby**  **Každodenný život, zamestnania**  **Starostlivosť o zdravie a telo**  **Voľný čas, zábava, šport**  **Cestovanie, doprava** | Informačnoreceptívna  -  výklad  Reproduktívna  -  riadený rozhovor  Dialogické metódy**-** sokratovský rozhovor, heuristický rozhovor, beseda, diskusia  Didaktické hry  -  inscenačné, rolové hry, situačné hry, brainstorming (burza nápadov) | Frontálna výučba  Frontálna a individuálna práca žiakov  Skupinová práca žiakov  Práca s knihou  Projekt  Vychádzky  Práca s učebnicou, časopisom a didaktickou technikou |
| **II. – IV.roč.**  **Gramatika - písomný prejav** | Informačnoreceptívna  -  výklad  Reproduktívna  -  riadený rozhovor  Dialogické metódy**-** sokratovský rozhovor, heuristický rozhovor, beseda, diskusia  práca s učebnicou, práca so zbierkou úloh, práca so slovníkmi a jazykovými príručkami, diktát, slohová práca, individuálne čítanie, čítanie v skupine, spoločné čítanie, brainstorming, diskusia, rozhovor, rozprávanie, vysvetľovanie, písomné metódy, didaktické hry, tvorivé činnosti, dramatizácia, inscenačné hry, pracovný list, ústna skúška, písomná skúška, test | frontálne vyučovanie  práca s doplnkovou literatúrou a internetom  demonštrácia názorných pomôcok |

**Učebné zdroje**

| **Tematický celok** | **Odborná literatúra** | **Didaktická technika** | **Materiálové výučbové prostriedky** | **Ďalšie zdroje** |
| --- | --- | --- | --- | --- |
| **I.roč.**  **Rodina a spoločnosť**  **Domov a bývanie**  **Voľný čas a záľuby**  **Doprava a cestovanie**  **Ľudské telo, starostlivosť o zdravie**  **Vzdelávanie a práca**  **Obchod a služby**  **Človek a príroda** | Slovenský jazyk pre 1. ročník základnej školy s VJM (Ypsilon)  Pracovný zošit zo slovenského jazyka pre 1. ročník základnej školy s VJM (Ypsilon)  Obrázkový slovník | Tabuľa  Audio-vizuálna technika  PC, projektor, CD prehrávač | Obrazový a ilustračný materiál  Pracovné listy | Internet,  Encyklopédie,  Slovníky |
| **II.roč.**  **Škola a trieda, okolie školy**  **Dom a domov, prostredie, miesta**  **Osobné údaje a rodina, medziľudské vzťahy**  **Počasie, kalendár, príroda, ročné obdobia**  **Obchod, nakupovanie a služby**  **Každodenný život, zamestnania**  **Starostlivosť o zdravie a telo**  **Voľný čas, zábava, šport**  **Cestovanie, doprava** | Slovenský jazyk pre 2. ročník základnej školy s VJM (Ypsilon)  Pracovný zošit zo slovenského jazyka pre 2. ročník základnej školy s VJM (Ypsilon)  Obrázkový slovník zo slovenského jazyka pre 2. – 4. ročník základnej školy s VJM | Tabuľa  Audio-vizuálna technika  PC projektor, CD prehrávač | Obrazový a ilustračný materiál  Pracovné listy | Internet,  Encyklopédie,  Slovníky |
| **III. roč.**  **Vzdelávanie a práca**    **Domov a bývanie**    **Rodina a spoločnosť**  **Človek a príroda**  **Obchod a služby**  **Naša vlasť**    **Ľudské telo, starostlivosť o zdravie**  **Voľný čas a záľuby**  **Doprava a cestovanie**  **Gramatika- písomný prejav** | Slovenský jazyk pre 3. ročník základnej školy s VJM (Ypsilon)  Pracovný zošit zo slovenského jazyka pre 3. ročník základnej školy s VJM (Ypsilon)  Obrázkový slovník zo slovenského jazyka pre 2. – 4. ročník základnej školy s VJM | Tabuľa  Audio-vizuálna technika  PC projektor, CD prehrávač | Obrazový a ilustračný materiál  Pracovné listy | Internet,  Encyklopédie,  Slovníky |
| **IV. roč.**  **Rodina a spoločnosť**  **Domov a bývanie**    **Voľný čas a záľuby**  **Doprava a cestovanie**  **Ľudské telo, starostlivosť o zdravie**  **Vzdelávanie a práca**  **Obchod a služby**  **Človek a príroda**  **Naša vlasť**    **Gramatika - písomný prejav** | Slovenský jazyk pre 4. ročník základnej školy s VJM  PZ zo slovenského jazyka pre 4. ročník základnej školy s VJM  Obrázkový slovník zo slovenského jazyka pre 2. – 4. ročník základnej školy s VJM | Tabuľa  Audio-vizuálna technika  PC projektor, CD prehrávač | Obrazový a ilustračný materiál  Pracovné listy | Internet,  Encyklopédie,  Slovníky |

**Hodnotenie a klasifikácia**

Žiak bude hodnotený priebežne a sumárne na konci jednotlivých polrokov nasledovne:

1. ročníku slovným hodnotením

2. - 4. ročníku: - známkou

Hodnotenie práce žiaka bude pozostávať :

* z ústnych odpovedí
* z písomných odpovedí
* samostatnej práce na hodinách, aktivity pri plnení úloh
* písomné úlohy budú hodnotené známkou, ostatné slovne i známkou

U žiakov rozvíjame správne sebahodnotenie i hodnotenie navzájom.

Pri hodnotení a klasifikácii žiaka posudzujeme získané kompetencie v súlade so školským vzdelávacím programom.

Hodnotíme a klasifikujeme: - komunikačné zručnosti

- jazykové schopnosti

Výchovno-vzdelávacie výsledky žiaka sa v predmete slovenský jazyk a slovenská literatúra klasifikujú podľa kritérií uvedených v odsekoch 9 až 13 v primeranom rozsahu pre príslušný ročník štúdia.

* Stupňom 1 – Žiak ovláda poznatky podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.
* Stupňom 2 – Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.
* Stupňom 3 – Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.
* Stupňom 4 – Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.
* Stupňom 5 – Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Diktáty:**

Diktát prezentovaný učiteľom sa píše vždy po príprave.

Typy diktátov:

a) diktát skreslením v rozsahu 3 – 4 krátkych jednoduchých viet (približne 10 –15 známych plnovýznamových slov) – od 2. ročníka ZŠ,

b) zrakový diktát v rozsahu 4 –5 kratších jednoduchých viet (približne 15 –20 známych plnovýznamových slov) – od 3. ročníka ZŠ,

c) komentovaný diktát v rozsahu 4- 5 kratších jednoduchých viet (približne 15 –20 známych plnovýznamových slov) – od 3. ročníka ZŠ,

d) diktát s vysvetlením v rozsahu 4 –5 jednoduchých viet (približne 15 –20 známych plnovýznamových slov) – od 3. ročníka ZŠ,

e) nácvičný diktát v rozsahu 5 –6 jednoduchých viet (približne 25 –30 známych plnovýznamových slov) – od 4. ročníka ZŠ,

f) diktát s upozornením v rozsahu 5 –6 jednoduchých viet (približne 25 –30 známych plnovýznamových slov) – od 4. ročníka ZŠ,

g) kontrolný diktát – len vo 4. ročníku základnej školy – 4 kontrolné diktáty v rozsahu 5 –6 jednoduchých viet (približne 25 –30 známych plnovýznamových slov) – každý štvrťrok, z toho 1 vstupný na začiatku školského roka, 1 výstupný na konci školského roka.

Návrh klasifikácie kontrolných diktátov

| ročník | 1 | 2 | 3 | 4 | 5 | Odporúčaný počet plnovýznamových slov |
| --- | --- | --- | --- | --- | --- | --- |
| 4. | 0-4 | 5-8 | 9-12 | 13-16 | 17 a viac | 25-30 |
|  | počet chýb | | | | |  |

Poznámka: každá chyba sa počíta len raz (keď sa tá istá chyba

opakuje viackrát, je to len 1 chyba).

V slovenskom jazyku sa v 3. – 4. ročníku môžu pravidelne písať pravopisné cvičenia

**2.1.2 Percentuálna klasifikačná stupnica**

100% - 90% 1

89% - 75% 2

74% - 50% 3

49% - 25% 4

24% - 0% 5

**Obsah vzdelávania (učivo)**

Príloha č.1: Obsah vzdelávania

Príloha č.2: Časovo – tematický plán